Kina ograničava broj zabavnih programa na TV - Bizlife.rs\nKina ograničava broj zabavnih programa na TV\n14:14 Peking, 25/10/2011\nKina će ograničiti broj zabavnih programa na televizijama, od provodadžijskih emisija “Nađi mladu” do plesnih takmičenja, i umesto njih insistirati na emisijama za izgradnju morala u društvu, pišu danas kineski mediji.\nKineska Državna administracija za radio, film i televiziju će od iduće godine ograničiti broj šou emisija koje “oslikavaju mračnu i morbidnu stranu društva”, piše Dnevnik južne metropole. List navodi da će od 1. januara svaka satelitska TV stanica moći da emituje ne više od dva zabavna programa u udarnom vremenu od 19 do 22 sata svake večeri.\nCitirajući direktivu nadzornog tela za medije, list navodi da će slobodno vreme televizije popuniti programima kojima se “propagira harmonija odnosa u društvu, zdravstvo i emisije iz kulture”. Zvanična agencija Sinhua je prenela da direktiva ima za cilj da se publika odbrani od “preteranih zabava” tako što će se ograničiti broj emisija sa igrama, govorni šou programi, spektakli sa izborom idola, realiti šou emisije…\nNa 34 glavne TV stanice biće obavezno da se u poslednjih šest sati programa emituje najmanje dva sata vesti, prenela je Sinhua.\nKineski mediji su preneli u septembru da je telo za nadzor zatražilo od provincijskih TV stanica da ograniče određeni tip emisija i povećaju proizvodnju šou emisija o kućnim domaćinstvima i etici, ali moćna televizijska industrija radi po starom čekajući na zvanična uputstva.\nProšlog septembra agencija za kontrolu je naredila da se skine s programa, na godinu dana, popularni šou o mladim talentima po ugledu na Američkog idola, Super devojka, jer je prekoračila dozvoljenu vreme trajanja emisije. Takođe, su nedavno ponovo zabranjene lascivne, seksi reklame, kao i reklame za hiruško povećanje grudi, podseća Rojters.\nKineske vlasti redovno cenzorišu sav sadržaj televizija za koji smatraju da je politički osetljiv ili napadan, od pesama do filmova, za razliku od patriotskih emisija na državnim televizijama. Sve raširenija filmska i televizijska piraterija, međutim, omogućava da se sve zabrane i ograničenja lako zaobiđu i da se traženi programi distribuiraju preko DVD-a ili Interneta.\nItalijani prebacuju novac u inostranstvo


Šešelj: Možda je Rus želeo da kupi vagon za krave, licencu za burek…\nŠešelj je ovo poslaničko pitanje uputio premijerki Ani Brnabić i predsedniku Aleksandru Vučiću uz konstataciju da ako je zaista reč o aferi, >> Pročitaj celu vest na sajtu Radio Televizija Vojvodine << da je način reagovanja nerpimeren, i da je javnost trebalo obavestiti tek kada istraga bude završena.\n"Brnabić juče kaže da je situacija vrlo ozbiljna. Pa pitam, preti li rat ili bombardovanje i koju tajnu je naš oficir mogao da otkrije Rusima i ima li neka tajna koju ne znaju već i Rusi i Amerikanci", rekao je Šešelj i odgovarajući sam na to pitanje konstatovao - nema.\nŠešelj istovremeno tvrdi da su ministri Zorana Mihajlović i Rasim Ljajić špijuni, da Mihajlović radi za Amerikance, a Ljajić za Engleze...\nPoručio je da situaciju treba smiriti, jer nam ne može doneti dobro ako "to udaramo na sav glas" i da se naši prijateljski odnosi sa Rusijom moraju nastaviti kao da ništa nije bilo.\n"Možda je (Rus) hteo da kupi vagon neki da mu krave ne krepaju jer se očekuje sibirska zima u Rusiji. To je neka sitna lova, izgleda po sto evra da su novčanice, to je oko 1.000 evra, šta je to toliko vredno? Možda je neko licencu za proizvodnju bureka prodao nekom, još se ne zna koji je to Srbin ako je uopšte Srbin. Dajte da to naše službe ispitaju i osumnjičenog privedu i podnesu izveštaj i onda u javnost da izađu sa informacijom koja ne mora biti sveobuhvatna".\nPoslanik Nova Srbija - Pokret za spas Srbije Đorđe Vukadinović takođe je pitao o aferi “ruski špijun”.\nOn je naveo da podržava svaku akciju koja ide u pravcu utvrđivanja činjenica i zaštite državnog i ustavnog poretka, ali je ukazao i na sličnu aferu “Omča” koja je bila aktuelna ranije, a lansirana je, kaže, preko jednog dela medija o tajnom planu prozapadnih snaga za destabilizaciju države.\nSkupština Srbije nastavila je rad postavljanjem poslaničkih pitanja na tzv. špijunsku aferu, o pretnjama direktoru Sportskog centra "25 maj - Milan Gale Muškatirović". . Lider SRS Vojislav Šešelj danas je u Skupštini...\n12:30: Stoni tenis - rang- lista: Dominacija Kineza


Sniženja cijena - vješte zamke\nSvijetleće reklame i natpisi sa raznim popustima, koji posljednjih dana krase mnoge izloge, nerijetko su samo zamka trgovaca jer kupce kada uđu u butik ili neku drugu radnju često dočeka razočaranje.\nBombastičnim natpisima o niskim cijenama trgovci nastoje privući što više kupaca, koji vrlo često bivaju obmanuti.\n"U Banjaluci sam nedavno ušla u jedan butik gdje je pisalo 'sniženje do 50 odsto' i ništa iz nove kolekcije nisam pronašla da je toliko jeftinije. Nije mi jasno zašto na takav način i dalje pokušavaju da nas varaju", priča Banjalučanka Marija G.\nKoordinator projekata u prijedorskom Udruženju potrošača "Don" Zoran Petoš poziva na oprez prilikom kupovine na takozvanim rasprodajama. Ne treba, kako ističe, nasjedati na bombastične bilborde i sniženja.\n"Samo kupac koji je informisan i zna svoja prava je zaštićen kupac, a svakodnevne obmane potrošača mogu se spriječiti jedino ako se ti slučajevi prijave inspekciji", naglašava Petoš.\nPredsjednik Pokreta potrošača RS Dragutin Bošković savjetuje stanovnicima da pažljivo čitaju cijene prije kupovine i da ako im nešto nije jasno o eventualnom sniženju obavezno zatraže objašnjenje trgovaca.\n"Ako se desi da su prevareni, neka se obrate nekom od udruženja za zaštitu potrošača ili tržišnoj inspekciji", kazao je Bošković.\nU Inspektoratu RS naglašavaju da proizvodi na svakoj akciji moraju biti jasno označeni riječima "akcija" ili "akcijska prodaja", a pored cijene proizvoda na akciji mora biti istaknuta i redovna cijena.\n"Svi potrošači koji uoče bilo kakve nepravilnosti treba da se obrate opštinskoj, gradskoj ili republičkoj tržišnoj inspekciji", poručuju iz Inspektorata.\nZakonom o zaštiti potrošača propisana je kazna za trgovca kao pravno lice u iznosu od 2.000 do 10.000 maraka ukoliko sniženja, rasprodaje ili akcijske prodaje ne sprovodi u skladu sa zakonom, od 800 do 4.000 KM za odgovorno lice u pravnom licu i od 1.000 do 5.000 KM za trgovca koji je organizovan kao preduzetnik.\nZakonom o zaštiti potrošača u RS definisano je da je svaki trgovac rasprodaju ili sniženje proizvoda dužan objaviti na način uobičajen u mjestu prodaje.\nProizvod na rasprodaji ili sniženju treba biti vidljivo označen cijenom prije i cijenom tokom rasprodaje ili sniženja. Ako je procenat sniženja objavljen u rasponu (npr. od pet do 15 odsto), najveći procenat sniženja treba se odnositi najmanje na jednu petinu vrijednosti svih proizvoda na rasprodaji.


► Doček po julijanskom kalendaru večeras na 40 lokacija u Novom Sadu\nManifestacija je nazvana "Doček 7527", a kako su organizatori ranije najavili, obezbeđen je program za sve muzičke ukuse, od klasike, pa do elektronske muzike i nastupa di-džejeva.\nIzmeđu ostalih, nastupiće violinista Roman Simović iz Londonske filharmonije, zatim džez umetnik Robi Lakatoš, a u Pozorištu mladih najavljen je spoj tradicionalnog i modernog u izvedbi Sanje Ilić i grupe Balkanika.\nZa ljubitelje tvrđeg zvuka zabava će biti na SPENS-u, gde nastupaju Partibrejkersi i Ritam nereda, kao i grčki bend Planet of Zeus, a zatim i u Mađarskom kulturnom centru "Petefi Šandor" gde će svirku imati Atomsko slonište.\nVelika sala Novosadskog pozorišta biće rezervisana za Đorđa Miljenovića (Skaj Vikler), Šamrok bar ugostiće ženski death metal bend Nemesis, a elektronska muzika moći će da se čuje i u Matici srpskoj, gde će nastupiti di-džejevi Benjamin Fehr i Sloxxx.\nZabave će biti i na Novosadskom sajmu, zatim u Studiju M, kulturnoj stanici Svilara i Eđšeg, ali i u Srpskom narodnom pozorištu, gde će biti održana i predstava za najmlađu publiku.\nU Muzeju Vojvodine biće izveden koncert duhovne horske muzike "Iznad istoka i zapada", koji će prirediti Hor novosadskog Univerziteta i Hor Saborne crkve "Sveti Georgije", a u Galeriji Matice srpske biće izveden mjuzikl "Ko se boji Isadore Dankan", u režiji Gee Gojak.\nProslavi se pridružio i Američki kutak u Novom Sadu, u čijim će prostorijama nastupiti solista Loran Prokopić, uz pratnju pijaniste i kompozitora Davida Klema.\nPopularni beogradski rep sastav "Prti Bee Gee" ovom prilikom nastupiće u klubu MED, dok će bendovi "Josip A Lisac", "Čičini čvorci" i di-džej Smuk, nastupiti u Omladinskom centru "Dom B612".\nCelokupan program i detaljne informacije o satnici i lokacijama mogu se pronaći na sajtu www.docek.net.\nPojedini programi su besplatni, dok se za druge plaćaju karte na samom ulazu, saopštili su ranije organizatori.\nNeformalna grupa studenata Univerziteta u Novom Sadu optužila je danas organizaciju Srpska desnica da stoji iza napada na studente tog Univerziteta koji su se desili u petak i subotu prošle...


ITHS Projektni centar – mesto gde srednjoškolci dolaze do vrednih IT veština - SVET KOMPJUTERA\nSrednja škola za informacione tehnologije – ITHS poznata je po tome što svojim učenicima obezbeđuje mnogo prilika da stečeno znanje primene u praksi, a jedna od njih jeste i rad u jedinstvenom IT projektnom centru.\nProjektni centar ITHS-a mesto je gde se učenici, već tokom školovanja, susreću sa pravim klijentima, rade na realnim zadacima i sa kompanijama koje će zaista usvojiti krajnji produkt, a organizovan je ekskluzivno za učenike ITHS-a koji su zainteresovani da što ranije uđu u poslovni svet i steknu neprocenjivo profesionalno iskustvo i vredne IT veštine.\nKako funkcioniše Projektni centar ITHS-a?\nProjektni centar ITHS-a nastao je kao rezultat dobrog rada i pozitivnog iskustva Projektnog centra ITS-a, čiji je cilj da omogući učenicima da saznaju kako je raditi i sarađivati sa drugima u poslovnom svetu, da provere koliko se dobro snalaze u radu u timu i koje im veštine zapravo idu bolje od drugih.\nKlijenti su razne firme, udruženja i ustanove različitih zanimanja i delatnosti koji žele da svoje poslovanje unaprede i podignu na viši nivo. Učenici ITHS-a u Projektnom centru podeljeni su u timove koji se formiraju u septembru, kad i počinje rad na novim projektima. Svaki tim ima svog lidera i svaki član ima svoj zadatak, realne rokove i dogovore oko toga kako svaki projekat treba realizovati. Učenici su u kontaktu sa klijentom, sa kojim imaju brifinge i na taj način ugovaraju detalje finalnog rešenja.\nUčenje kroz zanimljive i realne projekte\nČlanovi Projektnog centra ITHS-a bave se izradom različitih IT rešenja za klijente i korisnike, a do sada su radili na mnogim vrlo zanimljivim realnim projektima.\nPrethodne generacije učenika napravile su brojne projekte poput drona koji meri kvalitet vazduha posebnim senzorima i projekta „Zuki”, koji podrazumeva kreiranje pametnih solarnih panela, koji daju 35% više energije. Učenici su zajedno sa studentima ITS-a kreirali i sajt Društva matematičara Srbije – to je bio čitav proces od same ideje do realizacije celog sajta. Pored toga, napravili su aplikaciju koja pomaže deci sa posebnim potrebama da se lakše izražavaju, kao i da lakše uče i komuniciraju. Takođe, ona pomaže u socijalizaciji dece sa autizmom. Time su, pored znanja, pokazali i svoje zalaganje kada je u pitanju pomoć drugima.\nITHS ljubav prema računarima pretvara u isplativu profesiju\nSrednja škola za informacione tehnologije – ITHS jedna je od prvih koje su školski program prilagodile navikama novih generacija i tako je našla način da ljubav i talenat za rad na računarima kod dece pretvori u praktičnu veštinu, neophodnu za svaku profesiju budućnosti.\nUčenje u ITHS-u mnogo je efikasnije zahvaljujući upotrebi savremenih tehnologija. Učenici Srednje škole za informacione tehnologije prvi u Srbiji imaju na raspolaganju e-learning platformu za učenje, na kojoj im je 24 sata dostupan sav materijal sa nastave. Mogu da pogledaju prezentacije, imaju uvid u domaće zadatke koje treba da urade, znaju raspored časova, kabineta, koliko su prisutni na nastavi, koje ocene imaju – dakle, sve što je neophodno za odgovornost i uspeh jednog učenika.\nVećini je poznato da su IT zanimanja jedna od najplaćenijih svuda na planeti, pa i kod nas, a IT veštine su postale nezaobilazan faktor i u mnogim drugim oblastima, tako da danas gotovo da ne postoji posao koji ne uključuje osnovna znanja iz IT-ja.\nNastavni plan i program u ITHS-u bogat je stručnim predmetima iz oblasti informacionih tehnologija, a učenici biraju jedan od šest profila: Elektrotehničar informacionih tehnologija, Elektrotehničar multimedija, Elektrotehničar računara, Administrator mreža, Tehničar mehatronike i Elektrotehničar telekomunikacija. To su veštine za novo doba koje učenicima pružaju odlične mogućnosti za nastavak školovanja, ali i lako zaposlenje odmah posle završene škole.\nUsled velikog interesovanja maturanata, Srednja škola za IT – ITHS otvorila je novo IT odeljenje! Upis traje samo do 1. septembra\nPrijave po povlašćenim uslovima traju samo do 1. septembra, a preostala slobodna mesta rasporediće se prema redosledu pristizanja prijava.\nAko svom detetu želite da obezbedite mesto u najmodernijoj IT srednjoj školi u Srbiji, prijavite se na vreme preko sajta iths.edu.rs.\nNovi Halo stiže u decembru\nĐorđe Milićević je sa 3-0 slavio u finalu Nacionalnog PES21 Kupa


Jokić loš, važna pobeda za Boston (VIDEO) | Double - Double\nJokić loš, važna pobeda za Boston (VIDEO)\nMarch 27, 2017 Đorđe R.\tLeave a comment\nInteresantno veče u NBA ligi, Denver na -25\nNagetsi su odlično otvorili meč, poveli 19-12, međutim, Nju Orleans je ušao u sjajan ritam, vezali su nekoliko lakih poena, i praktično su rešili utakmicu već na poluvremenu. Denver se mučio u napadu, Jokić je imao i 4-14 šut iz igre, uz mnogo nerezonskih poteza, na kraju je meč završio sa 8 poena i 13 skokova, Pelikansi su slavili sa 115-90.\nSledeću utakmicu igraju u Portlandu, protiv direktnog rivala za plej-of, utakmica je na programu u noći između utorka i srede od 4č nakon ponoći.\nVeče su otvorili Hjuston i Oklahoma, u duelu dva glavna kandidata za MVP priznanje, pobedu je odnela ekipa Hjustona koju je predvodio, naravno, Džejms Harden koji je postigao 22 poena i 12 asistencija, sjajan meč odigrao je i Lu Vilijams koji je postigao 31 poen, kao i Erik Gordon sa 24. Na drugoj strani, Rasel Vestbruk je zabeležio novi tripl-dabl.\nBoston je zabeležio važnu pobedu na domaćem parketu protiv Majamija, i sada imaju pobedu više od Klivlenda, kao i dve utakmice više. Sjajna utakmica, i velika drama u Bostonu, na kraju 112-108 za domaće, najbolji u redovima Seltiksa bio je Ajzea Tomas sa 30 poena.\nStef Kari je predvodio Golden Stejt do pobede nad Memfisom (106-94), on je zabeležio 21 poen, 4 ”ukradene” lopte i 11 asistencija, pratili su ga Tompson sa 31 poenom, kao i Igudala koji je ubacio 20.\ntagged with Boston Celtics, Denver, Jokic, NBA


Faktor | VMBiH iz budžeta rasporedio 14,7 miliona KM za saniranje šteta usljed pandemije\n01.10.2020. / 14:09\nVijeće ministara BiH donijelo je Odluku o raspodjeli 14.474.000 KM iz budžeta institucija BiH namijenjenih za saniranje ekonomskih šteta uzrokovanih pandemijom COVID-19, a koji će biti usmjereni za zdravstveni sektor u BiH.\nNovac će biti alociran entitetima i Brčko Distriktu BiH, i to Federaciji BiH sa 10 kantona 61 posto, Republici Srpskoj 37 posto i Brčko Distriktu BiH 2 posto. Vijeće ministara BiH osiguralo je ovaj novac za zdravstveni sektor u BiH vlastitim uštedama budžetskog novca koji je sada preusmjeren za saniranje štete uzrokovane pandemijom COVID-19.\nPet miliona eura granta za smanjenje posljedica COVID-19\nVijeća ministara BiH utvrdio je Prijedlog sporazuma o grantu i Amandman 7 na Sporazum o finansiranju od 27. 2. 2006. godine između KfV-a, Frankfurt na Majni, i Bosne i Hercegovine, u iznosu pet miliona eura za smanjenje posljedica COVID-19 za mikro, mala i srednja preduzeća putem Evropskog fonda za BiH.\nPrvi dio sporazuma odnosi se na finansijsku podršku Savezne Republike Njemačke u vidu granta, vrijednog pet miliona eura i namijenjenog suzbijanju posljedica COVID-19 za mala, srednja i mikro preduzeća i bit će uplaćena u Evropski fond za Bosnu i Hercegovinu.\nDrugi dio predstavlja Amandman 7 na Sporazum o finansiranju od 27. februara 2006. godine između KfV-a i BiH, kojim se proširuje namjena novca Evropskog fonda za kreditni program za smanjenje posljedica COVID-19. Novac će biti dostupan malim i srednjim i mikro preduzećima, ali i privatnim domaćinstvima putem finansijskih institucija u BiH (MKO i banaka).\nTakođe, Amandmanom 7 se produžava period u kome KfV administrira bh. učešćem u Evropskom fondu do 31.12.2030. godine. Prijedlog sporazuma biće dostavljen Predsjedništvu BiH, a za bh. potpisnika je predložen ministar finansija i trezora.\nVijeće ministara BiH usvojilo je Izvještaj o izvršenju Budžeta institucija Bosne i Hercegovine i međunarodnih obaveza BiH za period I - VI 2020. godine, koji će Ministarstvo finansija i trezora dostaviti Predsjedništvu BiH i Parlamentarnoj skupštini BiH. Izvještaj će biti objavljen na web stranicama Vijeća ministara i Ministarstva finansija i trezora BiH.\nUkupno ostvareni prihodi, finansiranje i primici na raspolaganju institucijama Bosne i Hercegovine u prvom polugodištu 2020. godine iznosili su 472.096.710 KM i veći su za 3 posto u odnosu na planirane.\nRashodi i izdaci Budžeta institucija BiH u prvih šest mjeseci ove godine iznosili su 417.802.335 KM ili 91 posto u odnosu na polovinu sredstava Budžeta za 2019. godinu bez namjenskih sredstava, odnosno 59 posto u odnosu na korigovani budžet, koji uključuje dodana namjenska sredstva.\nPodsjećamo, da su i u prvom polugodištu 2020. godine, kao i u istom periodu prethodne godine, institucije BiH finansirane na osnovu odluka o privremenom finansiranju, jer nije bio usvojen budžet, te je budžetskim korisnicima na raspolaganju bila 1/2 sredstava planiranih u budžetskoj 2019. godini.\nPlaće i naknade troškova zaposlenih u institucijama BiH ostale su na nivou iz 2012. godine. Istovremeno su u ovom periodu smanjeni ukupni materijalni troškovi za oko 9,9 miliona KM u odnosu na isti period prethodne godine. Najviše su smanjeni putni troškovi, i to za oko 3,9 miliona KM ili 54 posto u odnosu na isti period prethodne godine.\nSmanjeni su i troškovi nabavke materijala za oko 1,3 miliona KM ili 13 posto kao i izdaci za tekuće održavanje za oko jedan milion KM ili 17 posto u odnosu na prvo polugodište 2019. Istovremeno su smanjeni izdaci za usluge prijevoza i goriva za oko 0,7 miliona KM te troškovi za telefonske i poštanske usluge za oko 0,3 miliona KM u odnosu na isti period prethodne godine.\nU prvom polugodištu 2020. godine, povećani su izdaci osiguranja i bankarskih usluga za oko 13 posto u odnosu na isti period prethodne godine. Sve dospjele obaveze po osnovu spoljnog državnog duga izmirene su blagovremeno u ukupnom iznosu 360,39 miliona KM, od čega se na otplatu glavnice odnosi 293,18 miliona KM, a na otplatu kamate, servisnih i drugih troškova 67,21 miliona KM.\nZa projekat Željeznica RS-a 40 miliona eura zajma\nUsvojena je Inicijativu Ministarstva finansija i trezora i imenovana delegaciju za vođenje pregovora radi zaključivanja Ugovora o zajmu između Bosne i Hercegovine i Evropske banke za obnovu i razvoj za projekat Željeznica RS-a - Remont i modernizacija željezničke dionice Bosanski Šamac - Doboj - Rječica, vrijedan 40 miliona eura.\nRok otplate zajma je 15 godina, uključujući tri godine grejs perioda na otplatu glavnice, s alokacijom na RS. Cilj projekta je remont željezničkog koridora Vc kroz RS i uključuje remont pruge Bosanski Šamac - Doboj - Rječica u ukupnoj dužini 99 km.\nUkupna sredstva potrebna za finansiranje cijele dionice pruge iznose oko 138 miliona eura, od čega se polovina novca namjerava osigurati iz grantova.\n20 miliona eura zajma EIB-a za obnovu voznog parka za javni prijevoz u Kantonu Sarajevo\nUsvojena je Inicijativa Ministarstva finansija i trezora i imenovao delegaciju za vođenje pregovora radi zaključivanja Ugovora o finansiranju između Bosne i Hercegovine i Evropske investicione banke (EIB) za projekat "Obnova voznog parka za javni linijski prijevoz putnika u Kantonu Sarajevo - II faza", vrijedan 20 miliona eura.\nNa ovaj način predviđeni su obnova voznog parka i povećanje njegovog kapaciteta radi dovođenja na nivo koji će zadovoljiti stvarne potrebe korisnika i na taj način unaprijediti javni linijski prevoz putnika u Kantonu Sarajevo. Rok otplate kredita je 25 godina, uključujući grejs period od pet godina, sa alokacijom na Federaciju BiH, odnosno Kanton Sarajevo. Pored ovih sredstava EIB-a, predviđeno je sufinansiranje ovog projekta sa 10 miliona evra iz Evropske banke za obnovu i razvoj (EBRD).\nZa održavanje pet mostova na granici BiH i Srbije u narednih pet godina oko 4,2 miliona KM\nDonijeta je Odluka o odobravanju višegodišnjeg projekta održavanja i rekonstrukcije mostova između Bosne i Hercegovine i Republike Srbije.\nVišegodišnji projekat za period od 2021. do 2025. godine iznosi 4.205.035 KM i odnosi se na održavanje pet mostova na međudržavnoj granici Bosne i Hercegovine i Republike Srbije, i to: most preko rijeke Save - Sremska Rača/Rača (drumski most); most preko rijeke Save - Sremska Rača/Rača (drumski - željeznički most); most preko rijeke Uvac - Kapija 2 (ulaz u slobodnu zonu); most preko rijeke Uvac - Most u Carevom polju; Most preko rijeke Uvac – Uvac.\nU periodu od 2021. do 2024. godine na godišnjem nivou iz budžeta institucija BiH bit će izdvajano po 850 hiljada KM, osim u 2025. godini kada je za ove namjene planirano 805.035,00 KM. Republika Srbija je u skladu sa ranije potpisanim sporazumom preuzela održavanje i rekonstrukciju preostalih šest mostova između dvije države.\nStvoreni uslovi za podjelu donirane pomoći Države Katar\nVijeće ministara BiH donijelo je Odluku o izmjeni Odluke o raspodjeli međunarodne pomoći za zaštitu i spasavanje u opremi i drugim sredstvima, a s ciljem ispravljanja greške u dijelu koji se odnosi na pomoć Vlade Države Katar.\nVlade Države Katar, putem svoje ambasade u BiH krajem augusta ove godine potvrdila je da popisana količina donirane opreme koju je utvrdila odgovarajuća komisija Ministarstva sigurnosti BiH odgovara količini opreme koju je isporučio donator.\nNa ovaj način otklonjen je nesrazmjer u količini opreme, zbog čega je izmijenjena odluka i stvoreni uslovi da se rasporedi oprema, koja se sastoji od zaštitnih maski, rukavica, vizira, naočala i odijela neophodnih u borbi protiv Covida-19.\nSlužbi za poslove sa strancima u junu 2020. godine prijavljeno je ukupno 1.555 nezakonitih migranata, što je smanjenje za 26 posto u odnosu na isti mjesec prethodne godine (2.109), ali je tri puta više nego u maju ove godine, kada je prijavljeno njih 514. Ovo se navodi u Informaciji Ministarstva sigurnosti o stanju u oblasti migracija u Bosni i Hercegovini za juni 2020. godine, koju je usvojilo Vijeće ministara BiH i dostavit će je Predsjedništvu BiH.\nDodaje se da je najviše prijavljenih nezakonitih migranata iz Afganistana (512), Pakistana (348), Bangladeša (255), Maroka (121) Iraka (93).\nU prvom polugodištu 2020. godine, od ukupno 6.641 nezakonitog migranta prijavljenog Službi za poslove sa strancima namjeru za podnošenje zahtjeva za azil iskazalo je njih 5.207, od kojih su 162 osobe podnijele zahtjev za azil. Državljani Iraka, Afganistana i Turske podnijeli su najveći broj zahtjeva za azil u BiH u ovom periodu.\nBosna i Hercegovina ostaje posvećena jačanju saradnje sa državama na zapadnobalkanskoj ruti uz unapređenje bilateralne saradnje institucija i agencija koje se bave migracionim i sigurnosnim pitanjima BiH i država EU, kao i nastavku saradnje sa međunarodnim agencijama.\nBiH fiskalno održiva, pandemija donosi izazove\nUsvojena je Informacija o fiskalnoj održivosti za Bosnu i Hercegovinu, koju je pripremila Direkcija za ekonomsko planiranje. U Informaciji se navodi da nivo javnog duga u BiH iznosi 33,4 posto BDP-a, što znači da je održiv, a samim tim i javne finansije.\nDeficiti veći od 2 posto BDP-a koji su bili prisutni do 2014. godine zamijenjeni su suficitima posljednjih godina te je i sa ovog stanovišta fiskalna politika BiH održiva. Ostvareni suficit i održiv nivo javnog duga doveli su do još jednog povoljnog pokazatelja održivosti, a to su smanjene potrebe za finansiranjem.\nU narednom periodu, od 2020. godine, za Bosnu i Hercegovinu, kao i za sve svjetske ekonomije, slijede izazovi, s obzirom na pad ekonomske aktivnosti, smanjenje u naplati prihoda i povećanje rashoda usljed pandemije Covida -19, saopćilo je Vijeće ministara BiH.


Poštovani klijenti, sa zadovoljstvom Vas obaveštavamo da ste u prilici da koristite usluge jedne od vodećih kompanija u našoj branši. U našem posedu nalaze se produkcione digitalne mašine za tabačnu štampu, štampu velikog formata, UV štampu i DTG štampu visoke rezolucije i velikim kapacitetima.\nU našem timu se nalaze profesionalni DTP operateri koji će Vam uvek izaći u susret. Takođe možemo se pohvaliti sopstvenim servisom koji Vam u svakom trenutku garantuje besprekoran kvalitet otiska kao i sopstvenom dostavnom službom kako bi svim našim klijentima obezbedili brzu i sigurnu dostavu materijala\nPonosni smo što smo za 15 godina rada dospeli u sam vrh digitalnih štamparija. Stalnim ulaganjem u novu opremu i stalno usavršavanje naših operatera dalo je kao rezultat veliki broj stalnih i zadovoljnih klijenata. Nadamo se da ćete i Vi postati naš stalni korisnik.


"Nismo željeli da Nikola potpiše veliki ugovor u Španiji" - BIGportal.ba\n“Nismo željeli da Nikola potpiše veliki ugovor u Španiji”\n“Imali smo na listi 27 košarkaša koji nam se sviđaju, a birali smo s 41. mesta. Kada je reč o Nikoli, on dolazi iz košarkaške porodice, njegov brat je igrao u SAD, devojka mu je ovde, ona je sjajna osoba. Mnogo evropskih košarkaš ne želi da igra u Americi…“, rekao je Koneli za “Sports radio 104.3 The Fan” i dodao:\n“Tražili smo košarkaša kojeg su druge ekipe preskočile, nekog poput Marka Gasola, koji je takođe bio biran u drugoj rundi, a sada je sjajan košarkaš“.\nKoneli ističe da je u tom trenutku draftovanje Nikole Jokića bilo malo i “pretpostavka, nagađanje“.\n“Sve te stvari su bile u igri. Jokić je sjajan dodavač, ima osećaj za igru, nije baš imao sjajno telo, kasno je izrastao… Ali u tom trenutku to je samo pretpostavka. Mnogo je tu stvari bilo, znali smo dobro njegovog agenta, isti je kao i od Žofrija Lovernja, s kojim smo imali dobru saradnju“, kaže Koneli.\n“Najbolji deo kod Jokića je ovaj – godinu dana nakon što smo ga draftovali, proveli smo veliki broj sati gledajući ga u Srbiji. Upoznali smo se sa njegovom porodicom i tako smo stvarali međusobno poverenje“.\n“Evropsko tržište veoma je unikatno. Naredni korak za Jokića bio je veliki ugovor u Turskoj, Španiji ili Rusiji, a to nismo želeli. Mislili smo da mu je igra posebna i da bi se možda malo ‘izgubio’ u tradicionalnoj evropskoj košarci“, kaže Koneli i dodaje:\n“Gledali smo ga kako igra za Mega Leks, to je bila sezona 2014/2015, i utisak je bio – ‘vau, ovaj dečko je veoma, veoma poseban… Asistencije bez gledanja, dodavanja od pod, trojke, igra u pik-en-rolu… na početku smo mislili da može da bude dobar NBA košarkaš, ali smo tada uvideli da bi mogao da bude mnogo bolji od toga“.


Srpski naučnik od ćelija kože pravi mišiće - TAMO DALEKO\nSrpski naučnik od ćelija kože pravi mišiće\n22. јануара 2018. Zdravko Elez 777 Views 0 Comments\nVest da su istraživači sa Djuk univerziteta iz Severne Karoline (SAD) uspeli da od ćelija kože naprave funkcionalni mišić, uzburkala je naučne krugove širom sveta. A za ovo neverovatno otkriće, koje će pomoći u lečenju svih bolesti mišićne distrofije, zaslužan je i čovek iz Srbije, profesor biomedicinskog inženjeringa Nenad Bursać. Istraživački tim profesora Bursaća (49), u laboratoriji koja nosi njegovo ime, uspeo je da ćelije prvo genetski izmeni, a onda i da stvori mišić koji je kasnije uspešno transplantovan glodarima.\n„Ćelije kože smo prvo reprogramirali u pluripotentne matične ćelije, koje pod određenim okolnostima mogu da postanu ćelije svih naših organa uključujući i mišiće“, kaže profesor Bursać. „Onda smo pronašli način kako da gajimo trodimenzionalne kulture ovih mišićnih ćelija. To nam je, posle mnogo eksperimentisanja, konačno omogućilo da napravimo funkcionalni mišić koji se kontrakuje kad je izložen električnoj stimulaciji ili prirodnim neurotransmiterima, istim onim koje nervi u našem telu luče kad ih proizvode“.\n„Biopsija se ne radi kad je mišić ozbiljno bolestan ili umire, pošto ne želimo da ga dodatno povredimo ili smanjimo uzimajući uzorak“, ističe Bursać, koji u Americi živi od 1994. godine.\nIZVOR: VEČERNJE NOVOSTI (http://www.novosti.rs/vesti/naslovna/reportaze/aktuelno.293.html:707383-Tim-srpskog-naucnika-od-celija-koze-pravi-misic)\n← Moj život iz snova u polarnom krugu\nNa dedovini pravi novi Zlatibor →\nСудар српског и руског нокаутера


Polovni automobil Volkswagen Golf V 2005. godište iz Surdulice - OtkupAutomobila.rs\nOtkupAutomobila.rs > Portfolio > Polovni automobil Volkswagen Golf V 2005. godište iz Surdulice\nDate: 26. јуна 2020. Tags: Otkupljeni automobili\nVolkswagen model Golf V je putnički automobil kompaktne klase, a kao što mu i sam naziv kaže u pitanju je peta generacija Folksvagen Golfa i naslednik je Folksvagen Golf IV modela. Počeo je sa prodajom oktobra 2004. godine i vrlo brzo je privukao pažnju vozača, kao uostalom i prethodni modeli Golfa.\nOvi automobili se veoma često mogu videti na našem tržištu pa i ne čudi zbog čega dobijamo veliki broj poziva vlasnika sa željom da otkupimo njihovog polovnjaka. Ovaj put našoj agenciji za otkup polovnih automobila javio se vlasnik iz Surdulice, a detalje otkupa pogledajte u nastavku teksta.\nKarakteristike automobila Volkswagen Golf V iz 2005. godine\nSnaga motora: 77/105 (kw / KS)\nOtkup i cena Volkswagen Golf V polovnjaka\nVW Golf V je automobil koji je izuzetno popularan, među različitim tipovima vozača, a posebno među ljudima na ovim prostorima, pa je vrlo često viđen na našim drumovima. Praktičnost, udobnost i komfor je ono što krasi ovaj automobila, kao i činjenica da je veoma pouzdan i da ne iziskuje previše novca za održavanje, a sama cena rezervnih delova je prihvatljiva.\nVlasnik automobila Golf V koji nam se javio odlučio se na korak da ga proda iz finansijskih razloga. Kao prvi vlasnik ovog automobila imao je samo reči hvale, jer ga ovaj auto nikada nije izneverio. Automobil je u relativno dobrom stanju, posebno ako uzmemo u obzir činjenicu da je star više od 15 godina.\nVlasnik Golfa je okrenuo naš broj želeći da se raspita za cenu automobila koju bi dobio prilikom otkupa. Naša prvobitna ponuda delovala mu je malo ispod očekivanja, ali smo kroz par minuta uspeli da dođemo do cene na obostrano zadovoljstvo. Cena za ovaj Volkswagen Golf 5 2005. godište iznosila je 2.800 evra. Isplatili smo novac vasniku, odmah na licu mesta i odvezli automobil.


SK ASI-MUR / СК АСИ-МУР / CS IAS-AIT / UC ASI-IWA : 12. septembar - Stanari Balkanske nastavili protest\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Uto 19 of Jan, 2021 [23:23 UTC]\nStanari Balkanske nastavili protest\nBeograd - Stanari Balkanske ulice juče su nastavili proteste zbog najave izmeštanja cisterne sa mazutom, koja služi za grejanje oko 500 stanova u toj ulici. Zbog pokušaja rušenja ograde koja štiti gradilište, policija je nakratko privela stanara Balkanske ulice Miroslava Rakovačkog, koji je ne osvrćući se na opomene policije nastavio sa rušenjem ograde.\nPokušaj privođenja izazvao je gnev stanara. Rakovački je nedugo zatim pušten na nagovor radnika OUP-a Stari grad Vladimira Kuveljića, koji je najavio da će policijska patrola ostati na tom mestu, kako bi sprečila bilo kakvo ometanje javnog reda i mira.\nPolicija je uputila stanare da se obrate sudu, opštini, Skupštini grada i ostalim institucijama koje su nadležne za taj deo posla.\nStanar Slobodan Aleksić je objasnio da je firmama "Granding invest" i "Crnotravac", koje u nekadašnjem dvorištu okolnih zgrada grade tržni centar i hotel, gradska građevinska inspekcija dala dozvolu mimo suda i mimo Beogradskih elektrana.\nPrema njegovim rečima te firme nisu imale u planu izmeštanje cisterne, ali su u toku gradnje odlučile da na mestu cisterne kapaciteta oko 60 tona, sagrade parking i preuzele "brigu" o grejanju okolnih zgrada.\n"Na taj način bi stanarima naplaćivali grejanje i time isplatili troškove izgradnje tržnog centra i hotela", dodao je Aleksić.\nProblem grejanja, međutim, nije najveći problem stanara.\nCisterna se nalazi ispod zemlje, na mestu sadašnjeg gradilišta i njeno izmeštanje izazvalo bi klizište, koje bi urušilo okolne zgrade.\nAleksić kaže da se nedugo pre ideje o izmeštanju cisterne pojavio čovek koji je zastupao firme "Granding Invest" i "Crnotravac" i da je ponudio stanarima otkup stanova po ceni od 500 evra po kvadratu, a na njihovo odbijanje, on je rekao da "ćemo uskoro moliti za tu cenu".\nStanari Balkanske najavili su šire proteste, pozivajući se na Evropsku konvenciju, po kojoj svaki građanin ima pravo da uživa u svojoj nepokretnosti.\nNapravio: Hal 9000 zadnja izmena: Ponedeljak 12. September 2005. [08:08:04 UTC] od Hal 9000\n[ Vreme izvršavanja: 0.07 sekundi ] [ Korišćena memorija: 3.89MB ] [ 69 upita baze podataka ] [ GZIP Disabled ] [ Opterećenje servera: 0.78 ]


Preminuo bivši trener i fudbaler podgoričke Budućnosti Dimitrije Mitrović\nFoto: S. Prelević / Promo\nČuveni trener i fudbaler Budućnosti, Dimitrije-Dimo Mitrović, preminuo je u ponedeljak u Podgorici.\nMitrović je rođen 1947. godine, a i igračku i trenersku karijeru mu je obeležio boravak na stadionu pod Goricom. Trenirao je i nekoliko ostalih crnogorskih klubova, a vodio je i Zemun i čačanski Borac, te bio sportski direktor Budućnosti.\nKao igrač bio je veoma talentovan i stigao je i do Partizana. Bio je veoma specifičan i zanimljiv čovek, čija duhovitost nikoga nije ostavljala ravnodušnim.\nNjegovim odlaskom, Podgorica je izgubila možda i posljednjeg fudbalskog boema...


ODBIJEN ZAHTEV RATKA MLADIĆ DA SE OBUSTAVI POSTUPAK – Balkanekspresrb.rs\nODBIJEN ZAHTEV RATKA MLADIĆ DA SE OBUSTAVI POSTUPAK\nVeće kojim predsedava sudija Alfons Orie odbilo je navode Mladićevih odbrane da pravnici koji su radili na presudi Radovanu Karadžiću treba da budu isključeni jer “su već doneli određene zaključke o dokazima”\nHAŠKI TRIBUNAL odbio je zahtev odbrane Ratka Mladića da postupak protiv njega bude obustavljen zbog sumnji u moguću pristrasnost.\nVeće kojim predsedava sudija Alfons Orie odbilo je navode Mladićevih odbrane da pravnici koji su radili na presudi Radovanu Karadžiću treba da budu isključeni jer “su već doneli određene zaključke o dokazima”.\nVeće smatra da iako pravnici pomažu sucima u ovom slučaju u pravnoj pripremi predmeta, pisanja nacrta i čak komunikacije s strankama, ta pomoć nikada ne utiče na moć sudija da nezavisno donose svoje odluke, navodi se u odluci o odbijanju.\nOrie je naveo i da ne postoje smetnje da sudije Tribunala rade u različitim predmetima koji se tiču sličnih ili istih dela.\n“Zbog svega navedenog, Veće nalazi da presumpcija nezavisnosti sudija u ovom predmetu nije dovedena u pitanje zato što su neki od njihovih saradnika radili u predmetu Karadžić, gdje su doneseni neki faktični zaključci u vezi s optuženim Mladićem. Veće nalazi da, zbog toga, nisu narušena prava optuženog na pošteno suđenje i odbija zahtjev za poništenje postupka”, navodi se u odluci Suda.(Agencije)♦\nTagsHaški tribunal Ratko Mladić\nDOGOVORENO: OTVARANJE POGLAVLJA – U DRUGOJ POLOVINI MESECA\nRUSI SPAŠAVAJU TURSKI TURIZAM


Magazin START - Nastavak akcije 'Twins 1' u borbi protiv trgovine ljudima\nNastavak akcije 'Twins 1' u borbi protiv trgovine ljudima\nNakon višemjesečne intenzivne istrage, u okviru akcije "Twins 1" usmjerene na otkrivanje i procesuiranje počinilaca krivičnih djela trgovine ljudima radi seksualne eksploatacije, jutros su na području općine Ilidža uhapšene dvije osumnjičene osobe, koje će nakon kriminalističke obrade biti dovedene na ispitivanje postupajućem tužiocu.\nAktivnosti u okviru akcije "Twins 1" provodi Tužilaštvo Bosne i Hercegovine, zajedno sa Državnom agencijom za istrage i zaštitu (SIPA).\nAktivnosti su provedene u koordiniranoj saradnji sa policijskim i pravosudnim organima Austrije i Njemačke, a osumnjičene osobe su pod istragom zbog krivičnih djela trgovine ljudima, navođenja na prostituciju i pranja novca.\nNakon ispitivanja osumnjičenih, postupajući tužilac će odlučiti o daljim aktivnostima prema osumnjičenima, u skladu sa zakonom.\nPrikupljeni su dokazi da su osumnjičeni iskorištavali težak socijalni i materijalni položaj žrtava, djevojaka i žena s područja BiH i Hrvatske te žrtve vrbovali i transportovali u Austriju i Njemačku kako bi se u njihovoj organizaciji bavile prostitucijom, čime su sticali veliku nezakonitu imovinsku korist.\nU akciji je ostvarena značajna međunarodna saradnja sa institucijama Austrije i Njemačke.\nOva međunarodna akcija pokazuje odlučnost pravosudnih i policijskih organa u BiH u borbi protiv trgovine ljudima, kao i ravnopravnu saradnju bh. institucija u međunarodnim operacijama sa zemljama Evropske unije, saopćeno je iz Tužilaštva BiH.


"Na vrhu uvek ima mesta ako se krene sa dna": Povratak niškog Železničara\nPočetak/Sport/„Na vrhu uvek ima mesta ako se krene sa dna“: Povratak niškog Železničara\n„Na vrhu uvek ima mesta ako se krene sa dna“: Povratak niškog Železničara\nNiš je grad kojem se vrlo često pripisuju epiteti poput: grad rukometa, grad sporta, grad Meraklija… Nadaleko je čuvena niška publika i vatrena podrška koja ne manjka kada su u pitanju mečevi lokalnih klubova, individualaca i reprezentacije. Vrlo rado naši sportisti iz gotovo svih sportova igraju pred Nišlijama, jer su tribine zagarantovano, ako ne pune, barem uvek bučne.\nOd prošle godine publika ima privilegiju da ponovo gleda i bodri svoj trofejni i jedan od najstarijih lokalnih sportskih kolektiva – Rukometni klub Železničar.\n„Novi početak“ jednog od najtrofejnijih klubova u našem gradu obeležio je nezapamćeni podvig. Podsećanja radi, sedmostruki osvajač nacionalnog Kupa je poslednje dve godine bio u velikim finansijskim problemima, a zbog nemogućnosti da plate suspenziju Arbitražne komisije Rukometnog saveza Srbije ranije im je izrečena i zabrana takmičenja za sezonu 2016/2017. Uz veliku pomoć Grada Niša, na čelu sa gradonačelnikom Darkom Bulatovićem, kao i većnika za sport Branislava Kačara, doprinela je i pomoć sponzorske grupacije BSIE na čelu sa Levčetom Kitevskim da Železničar ubrzo nakon toga dobije dozvolu da se ponovo takmiči u elitnom rangu, a šansu koja mu je data iskoristio je na najbolji mogući način. Već pri povratku na mesto koje mu pripada, Želja je počeo da ubraja nove trofeje i nastavio da ispisuje zlatna slova svoje istorije.\nVeć u prvih par kola plavi su jasno stavili do znanja da sa njima nema šale, ispisali niz pobeda uz samo jedan remi. Tada, upitan da prokomentariše i više nego uspešan start svog kluba, kao ozbiljnog konkurenta za sam vrh tabele i osvajanje titule šampiona države, sportski direktor Ivan Šmigić vešto je izbegao razgovor na ovu temu, potvrđujući na taj način ono što danas čini osnovni princip funkcionisanja ovog kluba – ništa unapred, već korak po korak.\n„Našem velikom povratku na rukometnu scenu umnogome su doprineli Grad Niš, koji je stao iza nas 1001% i sponzori bez kojih nikako ne bismo mogli da organizujemo sve ono što smo uradili do sada. Veliku zahvalnost dugujemo i Sekretarijatu za omladinu i sport, jer nam pružaju značajnu pomoć i podršku od prvog dana. Ako se setimo da 2017. godine nismo mogli nikako da učestvujemo u gradskom budžetu, ova podrška je samim tim mnogo veća. Mnogo nam je pomogao Levče Kitevski, dobro poznat rukometnoj javnosti, koji je i mene postavio kao svoju desnu ruku i prepustio mi ove zadatke koje obavljam.“ rekao je na početku razgovora za Niške Vesti sportski direktor Šmigić, koji je istakao i značaj doprinosa Slobodana Cobija Milosavljevića , kao veoma važnog šrafa u mehanizmu kluba.\nŽelja je za 8 meseci uspeo da ostvari sve zacrtane ciljeve, a to su pre svega stabilizacija kluba, vraćanje na stare staze i povratak čuvene niške rukometne publike u dvoranu Čair.\nZa novog trenera početkom sezone postavljen je iskusni stručnjak Josif Petković. Novi šef struke bio je krilo “Želje” u periodu kada je ovaj tim igrao u finalu Kupa pobednika kupova Evrope 1978. Vodio je i muške i ženske klubove, a važio je i za najuspešnijeg “stranog” trenera u Makedoniji. Predvodio je i mušku i žensku reprezentaciju ove zemlje, kao i nekoliko klubova, među kojima i Kometal Gjorče Petrov, koji je doveo do finala Lige šampiona.\nTako okupljen tim stručnjaka i pre svega velikih sportskih imena nije mogao da omaši kada su u pitanju rezultati na terenu i napredak u svim segmentima kluba. Čelnici Grada prepoznali su njihove uspehe kojima su „opravdali poverenje“ i uložena sredstva, pa su vrlo česti gosti na tribinama širom Srbije, gde god Želja igrao svoje mečeve.\n„Iz gradskog budžeta dobili smo sredstva u visini od 24 miliona, što je i više nego dobro i dovoljno za nas. Ipak, ostali su veliki repovi iz prošlosti pa moramo da raspoređujemo dobijena sredstva na sve strane. Mi moramo da razmišljamo, ne samo o ovoj, već i o narednim godinama koje su pred nama. Ako smo uspeli da oživimo klub i stavimo ga na zdrave noge, a već naredne godine ponovo dođe u tešku situaciju, ništa nismo napravili. Zato, idemo korak po korak kao i do sada i uspešno se nosimo sa svim problemima i okolnostima. Na tom putu veoma nam je značajna podrška koju očekujemo od svih Nišlija.“ ističe direktor i apostrofira apsolutnu podrška iz gradskog vrha, koju do sada u svom radu nije doživeo.\nNiška publika polako ali sigurno prepoznaje trud i zalaganje svojih predstavnika na parketu pa hala Čair iz meča u meč broji sve više ljubitelja rukometa na tribinama. Podrškom su, kažu, zadovoljni ali smatraju da i na tom polju ima mesta za napredak.\n„Veoma smo zadovoljni odzivom naše publike, ali nikad u potpunosti. U potpunosti ćemo biti tek kada vidimo pune tribine i još nekoliko stotina ljudi ispred hale. Mislim da smo mi kao klub to zalužili, a uz činjenicu da je Niš rukometni grad, verujem da će publika uskoro to prepoznati i da će Čair biti pun.„\nStižu i prvi trofeji…\nPo povratku u takmičarsku sezonu i nastupima u najjačem rangu domaćeg takmičenja, Želja je već na samom startu pokazao svoju veličinu i moć. U januaru, pobedom od 31:30 nad domaćinom u finalu turnira povodom 70 godina Rukometnog kluba Partizan, osvojen je novi pehar. Prvi zvanični trofej u takmičarskoj sezoni osvojili su pošto su u finalu Kupa regiona Istok savladali Vranje sa 33:29 i tako se plasirali na završni turnir Kupa Srbije u Novom Sadu. Posle velike borbe na terenu, koja odlikuje niške rukometaše bilo da se radi o mečevima protiv manje ili više opasnih rivala, Železničar je u finalu Kupa Srbije pobedio domaću Vojvodinu sa 21:19 i sedmim trofejem Nacionalnog kupa obogatio svoju kolekciju trofeja.\nU tom peridou novi predsednik kluba postao je Igor Vučić, koji je osvajanjem Kupa sa Željom postao čovek koji je najbrže u istoriji svih predsednika osvojio jedan trofej.\nOvaj veliki uspeh i rezultati tima su utoliko veći što je strateg niške ekipe, na konferencijama za novinare pred mečeve Kupa, uvek govorio kao o nečemu što nije u prvom planu. Ovo je, kasnije se ispostavilo, bilo deo uspešne taktike i još jedna potvrda da Železničar ka svom cilju ide postepeno, vodeći računa da nikome ne bude „trn u oku“ i da svoje uspehe bazira na delima, a ne na rečima.\n„Uvek se trudimo da vrebamo iz nekog drugog plana. Morali smo da ostavimo organizatoru turnira Vojvodini mesto da se nada tituli i osvajanju kupa, ali videlo se na kraju na terenu da naši momci nisu poklekli, zajedno sa svojim trenerom Joškom Petkovićem, koji je na najbolji mogući način odradio i polufinalnu i finalnu utakmicu. Niš treba itekako da poštuje ovaj podvig. Teško je uzeti Kup u gradu gde je 5 godina zaredom šampionska titula.“ podvlači Šmigić.\nOsim iskusnog stratega niški kolektiv u svojim redovima ima i vrsne igrače, koji jednako dobro vode računa o odbrambenoj i napadačkoj zoni, što nije ostalo nezapaženo. VD selektora muške rukometne reprezentacije, Ljubomir Obradović, na svom spisku za prijateljski dvomeč između Srbije i Nemačke uvrstio je i četvoricu rukometaša niškog kluba. Na spisku su se tako našli Mladen Krsmančić, Stevan Sretenović, Andrija Mađar i Vladimir Jevtić.\n„Iako je Želja još devedesetih imao reprezentativce u svojim redovima, u današnje vreme ovo je i više nego uspeh. Potrudićemo se da ne ostanemo samo na četvorici „Orlova“, nego da svojim rezultatima dobijemo još nekog reprezentativca. U našim redovima imamo i dva bivša reprezentativca – Đukića i Stanojevića, tako da smo veoma ponosi što uz njih u našem klubu imamo i sadašnjost i budućnost srpskog rukometa.“ ističe direktor u ime svih članova ovog uspešnog kolektiva.\nNišlije posebno raduje povratak nekadašnjeg kapitena, levog krila Bobana Živkovića, čije će iskustvo umnogome doprineti unutar tima. Pored toga jedan je od retkih rukometaša u trenutnom sastavu koji je osvajao trofeje i ima provereni recept za dolazak do istih.\n„Boban je dečko sa kojim sam igrao, delio minute na terenu, i mislim da je pre svega veliki čovek koji zaslužuje da bude u ovom klubu. Jedan od retkih koji zna način da dođe do trofeja i potreban nam je u ekipi kao pravi niški lider. Uopšte njegove igre nisu toliko bitne koliko je bitno samo njegovo prisustvo u timu i na terenu.“ kaže Šmigić, vidno oduševljen povratkom popularnog Kobca na mesto uspeha.\nPobede van terena\nOno što odlikuje mali broj klubova u našem regionu jeste činjenica da shvataju važnost vanterenskih aktivnosti, naročito onih sa humanitarnim karakterom. Željini rukometaši su u prethodnom periodu bili dobrovoljni davaoci krvi, ali se našli i kao podrška žiteljima naselja Deveti maj u trenucima kada su imali velike egzistencijalne probleme.\n„Zajednički stav svih nas u klubu jeste da svaki sportista treba da bude human, da bude primer drugima i da se i ostali ljudi na taj način priključe. Sport je oblast gde sve to može da se vidi i da se pošalje još jača poruka da ti ljudi nisu sami.“\nJasno je da će Želja u nekom trenutku morati da se osloni na svoj omladinski pogon, a ovaj segment unutar kluba je nešto na čemu će se raditi u narednom periodu. Niš ima veliku rukometnu istoriju, a imena sa ovog područja ostala su duboko urezana u nju. Iz Niša je legendarni trener, svetski šampion, Zoran Tuta Živković, tu je i Časlav Grubić, Ljuba Pavlović koji je bio najbolji junior Evrope…Odlična generacija sa Lapčevićem, Stefanovićem, Stanojevićem, Stevanovićem, Mladenovićem, Milosavljevićem, Gajićem, tu su nastali i Živković, Pribak, sada i Đukić, Mađar…\nU bliskoj budućnosti radiće se još posvećenije i konkretnije na tome da niški klub iznedri još mnoga velika imena i da se talentovana deca iz našeg regiona afirmišu upravo u Železničaru.\n„U celom ovom sprečavanju da klub propadne, mnogo vremena smo posvetili prvom timu i svesni smo da je naš jedini „kiks“ posvećivanje školi rukometa. Na svakom UO detaljno razgovaramo o ovoj temi, međutim, i kada smo hteli da se pozabavimo omladinskim pogonom nismo hteli da to odradimo površno. Sačekaćemo do juna kada prođe plej-of i obećavamo da će ta škola biti minimum na nivou jednog Metalurga, koji u Makedoniji ima najbolju školu rukometa. Trudićemo se da to bude nešto što do sada Srbija nije imala.“\nŽelja je na najbolji mogući način, baš kao što je to bio slučaj i po povratku na teren, otpočeo i plej-of fazu rukometne Superlige. U prva dva kola padali su „večiti“, ali sada su misli isključivo okrenute ka narednom meču, onom koji ih za vikend očekuje protiv ovogodišnjeg člana SEHA lige, pančevačkog Dinama (subota,18:30 časova).\n„Nadam se da ćemo iz utakmice u utakmicu sve više da pokazujemo zrelost u borbi za titulu, ali ništa nećemo da obećavamo osim toga da ćemo u svakom meču dati svoj maksimum.“ ističe za kraj sportski direktor kluba, koji je u ime svih Željinih boraca apelovao na nišku publiku da ih podrži u što većem broju i bude njihov osmi igrač.\nTajna uspeha ovog kolektiva krije se u zajedništvu, pozitivnoj energiji i međusobnim odnosima, za koje svako od njih tvrdi da ih do sada nije doživeo u karijeri. U kombinaciji sa posvećenim radom i ulaganjem poslednjeg atoma snage u svaki od mečeva, Železničar može da bude siguran da će, na zdravim temeljima koje je postavio, nastaviti da uspešno gradi svoju istoriju.\nNaredne godine Želja će proslaviti 70-ti rođendan, a do tada očekuje ih još mnogo dokazivanja u onome u čemu su najbolji. Korak po korak, kako kažu, idu ka svom cilju, a u tome će, sigurni smo, imati sve veću i brojniju podršku.\nintervju Ivan Šmigić povratak RK Železničar rukomet SEHA liga Superliga Srbije


Denis Šulić: Šmit je njemački turista koji ne može ništa da nameće\nU Banjaluci je počela posebna sjednica Narodne skupštine Republike Srpske koju je zatražio član Predsjedništva BiH Milorad Dodik zbog odluka Predsjedništva BiH\nKristijan Šmit je takozvani visoki predstavnik i za Republiku Srpsku samo njemački turista i zato nema legitimitet da nameće bilo kakve odluke, rekao je Denis Šulić, potpredsjednik Narodne skupštine RS.\nOn je na pitanje novinara da prokomentariše činjenicu da je Šmit najavio da će reagovati ako Zakon o raspolaganju državnom imovinom na teritoriji RS stupi na snagu, rekao da se narodni poslanici ne plaše njegovih prijetnji.\n“Narodni poslanici legalitet i legitimitet crpe iz građana koji su ih birali i odgovorni su samo njima. Oni će glasati za sve zakone koji su dobri za građane”, rekao je Šulić.\nPodsjećanja radi, riječ o zakonu koji bi trebalo da ovih dana bude objavljen u Službenom glasniku RS.\nU Banjaluci je počela posebna sjednica Narodne skupštine Republike Srpske koju je zatražio član Predsjedništva BiH Milorad Dodik zbog odluka Predsjedništva BiH usvojenih bez konsenzusa.\nVrući periodi biće popraćeni sušama, mada bi one ove godine trebalo da budu blažeg oblika nego 2021. Najpoznatiji svjetski meteorološki...


Krivokapić: Fokus vlade na ekonomskoj politici, promena Zakona o veroispovesti\nRegion Autor:Beta, Srna, Anadolija, Vijesti02. dec. 202013:20 > 15:37\nFokus Vlade Crne Gore u narednom periodu biće na razvojnoj ekonomskoj politici i unapređenju konkurentnosti, rekao je u crnogorskom parlamentu mandatar Zdravko Krivokapić i dodao da je posebno važna konsolidacija javnih finansija i suzbijanje sive ekonomije uz pooštravanje kaznene politike. Najavio je da će "poseban prioritet Vlada posvetiti izmenama i dopunama Zakona o slobodi veroispovesti, kako bi ispravila nepravdu i štetu koju postojeći Zakon donosi građanima i verskim zajednicama".\nKrivokapić je istakao da će fokus, osim nezaobilazne slobode medija i funkcionalnosti pravosuđa, biti i na zdravoj životnoj sredini, doprinosu u borbi protiv naglih klimatskih promena, adekvatnijoj socijalnoj politici i zapošljavanju.\n„Zalagaćemo se za smanjenje troškova u oblasti javne potrošnje, što će podrazumijevati više rada, reda i odricanja od privilegija, podsticanje prerađivačke industrije, proizvodnje hrane, IT sektora, turizma i svih akcija ekonomskog razvoja – onog koji je održiv i inkluzivan, baziran na inovacijama i znanju“, naveo je Krivokapić u ekspozeu.\nOn je rekao da će se zalagati i za usmeravanje kapitalnih investicija u strateške prioritete Crne Gore, pre svega u energetsku i saobraćajnu infrastrukturu, unapređenje korporativnog upravljanja državnim preduzećima i njihovu depolitizaciju, promovisanje humane dualne ekonomije, oslonjene na porodična gazdinstva u sektorima poput poljoprivrede, mini-industrije, drvoprerade i turizma, kao i mere ekonomskog oporavka i podrške oporavku privrede nakon pandemije koronavirusa.\n„Procena je da će pandemija dovesti do snažnog pada ekonomske aktivnosti u regionu, četiri do šest odsto, a u Crnoj Gori i znatno više s obzirom na zavisnost od turizma, te nedovoljnu diverzifikaciju ekonomije. Hiljade građana su u opasnosti da izgube posao“, rekao je Krivokapić.\nPrema njegovim rečima, dosadašnji ekonomski rast nije bio dovoljno inkluzivan, a stanje u javnim finansijama je zabrinjavajuće.\nOn je najavio da će jedan od strateških prioriteta nove vlade biti suzbijanje i smanjenje obima sive ekonomije kroz, između ostalog, uvođenje obavezne elektronske fiskalizacije. Najavio da će nova vlada nastaviti saradnju s Međunarodnim monetarnim fondom i Svetskom bankom, kao i da će sprovesti reformu državne uprave, javnih preduzeća i nadoknaditi budžetski deficit racionalizacijom na svakom mestu.\nKrivokapić je dodao da će obaveza vlade biti da na bazi jasnih mehanizama proveri moćne finansijske interesne grupe i pojedince, kao i da saopšti istinu o tome ko je imao koristi na bazi dogovorene ekonomije, uspostavljenih monopola.\n„Naša je obaveza da u okvirima zakonodavstva i pravnog sistema razotkrijemo brojne finansijske i druge afere i da one, u okviru nezavisnog sudstva, dožive svoj epilog, uz odgovarajuće nepristrasno sankcionisanje“, rekao je Krivokapić.\nOn je najavio i transformaciju javnih preduzeća, koja većinom posluju na granici rentabilnosti ili su gubitaši. Podsetio je da su u toku neki tenderi od nacionalnog interesa i koji imaju snažan uticaj na budžet, poput davanja aerodroma pod koncesiju ili Zakona o državnoj pomoći „Montenegro erlajnsu“.\n„Nakon što budemo u posedu svih informacija, kroz detaljnu analizu donijećemo odluku koja bude najbolja za Crnu Goru“, poručio je Krivokapić.\nPrema rečima Krivokapića, neophodno je i otvaranje novih radnih mesta, za šta su potrebne investicije i investitori, prevashodnu na severu, da bi se ublažila ekonomska diskriminacija i zadržala omladina.\nKrivokapić obećao izmene Zakona o slobodi veroispovesti\nKrivokapić je kazao i da će njegova Vlada sprovesti reviziju svih koncesionih ugovora i zabraniti izgradnju mini hidroeletrana. Najavio je i da će Vlada doneti zakone o poreklu imovine, lustraciji, Vladi, Skupštini, planiranju prostora i izgradnji objekata.\n„Svi diskriminatorni zakoni koji su kreirani sa ciljem ostvarivanja partijskih interesa, a na štetu građana i verskih zajednica, biće preispitani, izmenjeni i dopunjeni, dok će njihove štetne odredbe, koje dele biće i svađaju građane Crne Gore, biti uklonjene. Poseban prioritet Vlada će posvetiti izmenama i dopunama Zakona o slobodi veroispovesti, kako bi ispravila nepravdu i štetu koju postojeći Zakon donosi građanima i verskim zajednicama“, kazao je Krivokapić.\nMandatar je istakao i da će se nova vlada zalagati za negovanje dobrosusedskih odnosa sa državama okruženja i iskreno prijateljstvo sa svim zemljama. On je obećao i da će insistirati na borbi protiv organizovanog kriminala i korupcije i ubrzanju pregovora sa Evropskom Unijom (EU).\n„Nova Vlada će punim kapacitetom nastaviti pregovore sa Evropskom unijom kako bi što pre postala njena članica. Predložićemo i temeljnu reformu izbornog zakonodavstva kako bi stvorili preduslove za organizovanje fer i demokratskih izbora. Izvršna vlast neće, kao do sada, nametati diktat Skupštini, nego će se truditi da zajednički radi ono što je najbolje za naše građane. Moramo popraviti odnose na putu do cilja“, kazao je on.\nPredsednik Crne Gore Milo Đukanović predložio je Krivokapića za mandatara 8. oktobra, nakon što je dobio potpisanu podršku 41 poslanika opozicionih koalicija „Za budućnost Crne Gore“, „Mir je naša nacija“ i „Crno na bijelo“.\nKako je najavljeno, poslanici će se o programu i sastavu Vlade izjasniti najkasnije u petak.\nVladu će činiti 12 ministara ili, kako ih je mandatar nazvao, „12 apostola“, a trinaesti, potpredsednik vlade biće lider Građanskog pokreta URA Dritan Abazović.\nUoči sednice, ispred zgrade Skupštine se okupila grupa žena sa transparentima: „Minut ćutanja za vladu Krivokapića, ne fašizmu, ne uništavaju kulturnog nasleđa, ne otimanju crkava i manastira…“.\nCrna GorasednicavladaZdravko Krivokapić\nGradonačelnik Pule: Lepo je dočekati da se Vučić izvinio vinarima\n07. mar. 2021 0


Hirurg iz Londona uradio dve operacije u Tiršovoj – Studio B\nHirurg iz Londona uradio dve operacije u Tiršovoj\nHirurg iz Londona uradio dve operacije u Tiršovoj tanjug\nObjavljeno: 08.06.2022. 11:05 Izmenjeno: 08.06.2022. 11:05\nDirektor Univerzitetske dečije klinike “Tiršova” Siniša Dučić zahvalio se timu koji sprovodi dr Ilić, a i dr Kostolniju što rame uz rame sa srpskim lekarima spasava dečije živote u našoj zemlji.\nSvetski priznati kardiohirug iz Londona dr Martin Kostolni uradio je u saradnji sa našim stručnjacima dve komplikovane operacije srca kod dece u Univerzitetskoj dečjoj klinici u Tiršovoj.\nDr Kostolni će obaviti još dva operativna zahvata, kao gost tima stručnjaka iz oblasti dečije kardiohirurgije u Tiršovoj, na čelu sa načelnikom službe kardiohirurgije dr Slobodanom Ilićem i direktorom te ustanove dr Sinišom Dučićem.\nDr Martin Kostolni je deveti put u Beogradu, a sa lekarima iz Tiršove do sada je uradio više od 30 najkompleksnijih zahvata kod dece sa urođenim srčanim manama, a pojedine operacije su prvi put rađene u Srbiji.\nOn je jedan od vodećih dečijih kardiohirurga u londonskoj bolnici „Grejt Ormond strit” i svetski priznati specijalista za složene srčane mane.\nSaradnja Tiršove i londonske bolnice traje duže od 30 godina, a kako je rekao dr Slobodan Ilić, “svako ko se bavi tom vrstom posla je neko vreme proveo na treningu u toj bolnici”.\n“Tokom posete dr Kostolnija rađeni su neki od najkompleksnijih zahvata kada je reč o operacijama srca kod dece. Ta deca su pre 50-ak godina umirala u prvim mesecima života, a napredak medicine doveo je do toga da danas normalno žive nakon operacije”, istakao je dr Ilić.\nKostolni je poručio da su za uspeh operacija koje su urađene u Tiršovoj, pre svega zaslužni srpski eksperti iz te oblasti.\n“Ja jesam ovde došao kako bih izveo te operacije, ali ono što je takođe mnogo bitno jeste razmena iskustava i ideja koje imamo sa srpskim lekarima”, poručio je dr Kostolni.\nJedan od tri benefita koje saradnja dve bolnice donosi je velika ušteda za Fond zdravstva, poručio je državni sekretar Ministarstva zdravlja dr Predrag Sazdanović.\n“Najvažnije je to što naši pacijenti dobijaju najbolju moguću zdravstvenu negu i lečenje od najboljih lekara u Evropi i svetu, a druga dobit je da naši lekari uče ovde u Srbiji. Takođe, pacijenti ostaju u Srbiji i samim tim uštede za fond su ogromne”, kazao je Sazdanović.\n“Sloba je neko ko je razvio dečiju kardiohirurgiju u našoj zemlji, a stručnjaci koji dolaze, to rade iz pijeteta prema Slobodanu i nama mnogo pomažu, a i naši lekari odlaze tamo na edukaciju”, zaključio je dr Dučić.


KK Partizan postao vlasnik TV Partizan i poručio: Dom za cijelu porodicu! | MONDOBA\nKK Partizan postao vlasnik TV Partizan FK Partizan\n24. September, 15:31\nKK Partizan postao vlasnik TV Partizan i poručio: Dom za cijelu porodicu! 0 Podijeli Podijeli na facebook Podijeli na twitter Podijeli na viber Pošalji na mail\nKK Partizan postao vlasnik TV Partizan i poručio: Dom za cijelu porodicu!\nAutor mondo.rs 17.01.2020. / 16:53\nKlub je istakao da TV Partizan neće biti televizija isključivo košarkaške sekcije\nKošarkaški klub Partizan saopštio je danas da je od kompanije Videonet otkupio vlasnički udio i postao vlasnik TV Partizan.\nPartizanovo saopštenje nazvano je "TV Partizan je dom za cijelu crno-bijelu porodicu". Na ovom kanalu do sada su se emitovale skoro isključivo teme vezane za fudbalski klub. Košarkaška sekcija nedavno je pokrenula i svoju televiziju, ali samo na internetu.\n"Nakon što je sporazum o saradnji koji je kompanija Videonet imala za produkciju TV programa sa FK Partizan istekao, dosadašnji vlasnik je fudbalskom klubu Partizan ponudio produžetak saradnje i upitao za pomoć u pronalaženju rješenja za finansiranje kablovske i IP televizije Partizan, kako bi ona mogla da neometano funkcioniše", navodi se u saopštenju.\n"Nakon što Videonet duži vremenski period nije dobio odgovor od FK Partizan na datu temu, kompanija se okrenula drugom rješenju i ponudila saradnju KK Partizan. Kako je košarkaški klub Partizan nedavno pokrenuo sopstvenu 'BC Partizan TV' i sa vjerom da je menadžment kluba sposoban da obezbijedi dodatne finansije za normalno funkcionisanje televizije, ponuda je prihvaćena i KK Partizan NIS je postao vlasnik TV Partizan", saopštio je košarkaški klub.\nPartizan je saopštio da će nastaviti tehničku saradnju sa Videonetom i naglasio da ne želi da TV Partizan bude isključivo kanal košarkaškog kluba.\n"U planu je da TV Partizan bude mjesto na kojem će se emitovati sadržaji vezani za sve klubove koji čine JSD Partizan. U ovakvom formatu, TV Partizan će značajno doprinijeti promociji svih klubova koji čine crno-bijelu porodicu", piše u saopštenju.


Celovita informaciona podrška za konkurentnost u prehrambenoj industriji\nU Celjskim mesninama su implementacijom KOPA ERP sistema uspostavili važnu polugu za nastavak priče o uspehu.\nEfikasno praćenje proizvodnje za proizvodna preduzeća je od vitalnog značaja, što pokazuje primer Celjskih mesnina. U preduzeću gde su prošle godine uprkos opštoj recesiji u ovoj privrednoj grani, ostvarili 15-odstotni rast prihoda, izveli su celovitu obnovu informacione podrške proizvodnom procesu. Tako su osigurali poluge za poboljšanje poslovne uspešnosti i očuvanje konkurentnosti.\nU Celjskim mesninama su 2000. godine tehnološki potpuno obnovili liniju klanice i izgradili novu fabriku proizvoda.\n„Poslovna programska oprema bila je zrela za zamenu još pre više od 10 godina. Ipak smo tek sa tehnološkim završetkom proizvodnog procesa dostigli nivo zrelosti koji nam je omogućio implementaciju ovakvog proizvodnog informacionog sistema kojim smo pridobili detaljno praćenje proizvodnog toka«, rekao je Marko Založnik, direktor komercijale u Celjskim mesninama.\nNajveći pritisci za uvođenje sledljivosti mesa u proizvodnji dolazili su od strane veterinarskog zakonodavstva i evropskih direktiva, osim toga potrebno je bilo i finansijsko praćenje proizvodnje. Na osnovu referencija i dobrih iskustava odlučili su se za uvođenje poslovnog informacionog sistema KOPA ERP sa MES podsistemom preduzeća Metronik.\nSa Kopom su u preduzeću imali dobro iskustvo jer već dugi niz godina koriste programsko rešenje za praćenje porekla goveđe stoke, koju u skladu sa zahtevima Ministarstva za poljoprivredu koriste u većini slovenačkih mesnih industrija. Prošle godine su uvođenjem rešenja KOPA ERP postavili centralni informacioni sistem koji podržava oba temeljna procesa – proizvodnju svežeg mesa i proizvodnju mesnih proizvoda.\nKod proizvodnje svežeg mesa sa KOPA ERP prate različite postupke, od dohranjivanja životinja kod kooperanata, logistike, do klanice i razrezivanja polovina i otpremanja kupcima. Pri tome je podržano poslovanje sa različitim segmentima kupaca, od mesara do trgovinskih lanaca i ugostiteljskih objekata. Podržano je i skladištenje svežeg mesa u jednoj od najvećih hladnjača u državi odakle snabdevaju svoju fabriku mesnih proizvoda.\nSvi podaci iz Metronikovog sistema Mepis slivaju se u KOPA ERP, koji tako obezbeđuje materijalno i finansijsko praćenje proizvodnje duž celokupnog procesa, od naručivanja kupaca i dobavljača do otpremanja. Obezbeđeno je tačno praćenje upotrebe mesa i svih ostalih sirovina u gotovim proizvodima, kako diktira International Food Standard. To je nadogradnja standarda ISO i HACCP što zahtevaju nemački i francuski trgovinski lanci. „Bez takvog proizvodnog i poslovnog informacionog sistema ne bismo mogli da zadovoljimo oštre zahteve tog standarda. Sada možemo u svakom trenutku da utvrdimo koje proizvode smo izradili, iz kog materijala i kod eventualnih grešaka možemo da preduzmemo odgovarajuće mere“, naglasio je Založnik.\nNovi informacioni sistem je istovremeno i osnova za optimizovanje procesa i poboljšanje kvaliteta rada. „Izvodimo mesečne inventure, pri čemu pratimo potrošnju i kalo. Zbog preglednosti jednostavno otkrivamo i uklanjamo anomalije, što poboljšava uređenost i kontrolu u proizvodnji“, još je rekao Založnik. Preko standardnih izveštaja u KOPA ERP takođe redovno prate prodaju i izvode rukovodstvene preglede koje zahtevaju poslovni standardi. Standardne menadžerske ispise ubuduće će nadogradili sistemom poslovnog izveštavanja KOPA BI.\nInformacionim sistemom KOPA ERP izvode sve pretkalkulacije, na osnovu kojih planiraju proizvodnju i izvode naručivanje kod dobavljača i kooperanata. Posle završene integracije sa MES sistemom za najviše vođstvo obezbeđivaće i pokalkulacije. Sa tim ciljem zaključuju prenošenje podataka o otpremanju iz prozvodnog modula što će im omogućiti detaljni nadzor nad dnevnom realizacijom.


Novi Carinski zakon: Elektronskom porukom brže preko granice\npetak, 07 septembar 2018.\nGost emisije „Telemaster“ na TV Hepi, emitovanoj 6. septembra 2018. godine, bio je Veselin Milošević, zamenik direktora Uprave carina, koji je govorio o tome šta donose imene Carinskog zakona, koji će se pred poslanicima Skupštine Srbije naći na jesenjem zasedanju.\nKljučne izmene koje predviđa novi Carinski zakon su, prema rečima Veselina Miloševića, potpuna kompjuterizacija carinskog poslovanja, što već postoji u zemljama EU.\n„To praktično znači da je naš plan da se svi carinski postupci - tranzit, uvoz i izvoz, u narednih 4 do 5 godina obavljaju isključivo elektronskim putem, što podrazumeva potpuno ukidanje papirnih carinskih deklaracija. Јoš je bitnije da Ministarstvo finansija i Uprava carina stvore ekonomski ambijent u kome će kompanije, ali i naši građani osetiti blagodeti kompjuterizacije carinskog poslovanja“, istakao je on.\nDa bi carinski postupci u potpunosti mogli da se kompjuterizuju, neophodno je da se maksimalno osavremene IT sistemi, koji bi ovu novinu mogli da podrže. Milošević je objasnio na koji način se to može uraditi.\n„Savremeni IT sistemi svakako podrazumevaju finansijska ulaganja u hardver i softver, ali isto tako i finansijska ulaganja i u unapređenje kadrovskih kapaciteta. Naravno, to podrazumeva i unapređenje znanja svih kompanija koje se bave uvozom i izvozom robe. Ulaganjem sredstava iz budžeta, pri čemu prevashodno računamo na fondove Evropske komisije, stvorićemo uslove da se digitalni način poslovanja na polju uvoza i izvoza robe pomoću novog Carinskog zakona realizuje.“\nGledaoci su od zamenika direktora UC mogli da čuju da bi kompletna kompjuterizacija svakako smanjila zadržavanje na graničnim prelazima.\n„Podsetiću vas da smo u februaru 2016. godine uveli kompjuterizovani tranzitni postupak, što znači da se sav postupak oko tranzita robe koja se prevozi kamionima preko teritorije jedne zemlje, već obavlja isključivo digitalnim putem. Primera radi, kamion natovaren u Turskoj koji prolazi kroz Bugarsku i Srbiju ka Hrvatskoj, Austriji ili nekoj drugoj zemlji sve usputne granične prelaze sada prolazi bez nekadašnjih carinskih deklaracija i pečata, već isključivo razmenom elektronskih poruka.“\nKako su nedavno predsednik Srbije Aleksandar Vučić i makedonski premijer Zoran Zaev ugovorili susret na graničnom prelazu Preševo – Tabanovci, nametnulo se pitanje o benefitima koje donose integrisani granični prelazi.\n„To je odlična vest za sve naše građane, jer to podrazumeva da će putnici i vozači kamiona od sada samo jednom stati na graničnom prelazu, kada će i srpski i makedonski carinici obaviti kontrolu nad vozilima i putnicima. Drugi put će se zaustaviti tek na izlazu iz Makedonije. Ovim se dvostruko ubrzava promet kako u putničkom, tako i u teretnom saobraćaju“, naglašava Milošević.\nNa osnovu iskustva koje carinska služba Srbije ima u sprovođenju zajedničkih kontrola sa pograničnim organima Bugarske u železničkom saobraćaju, pouzdano se zna da takav način rada višestruko štedi vreme i novac.\n„Polako jenjava letnja turistička sezona, ali vrlo brzo dolaze nam novogodišnji i božićni praznici, pa naredna letnja sezona, što će se opet odraziti na stanje na prelazima. Ukoliko do narednog leta napravimo jedinstvenu kontrolu na Preševu, videćete kolika je razlika u prometu u poređenju sa drugim prelazima“, ukazao je zamenik direktora.\nNa pitanje o tome koliki je doprinos Uprave carina budžetu Srbije, Milošević je izneo zavidne rezultate naplate koji pokazuju da se već pet godina zaredom konstantno povećava priliv sredstava koje carina uplaćuje u republički budžet.\nOn je izneo podatak da je prošla godina bila rekordna, jer je Uprava carina naplatila skoro 4,4 miliona evra carinskih dažbina, što je za oko 700 miliona evra više nego 2016. godine.\n„Time se iz UC u državni budžet slilo 48% prihoda, što praktično znači da je svaki drugi dinar u državnoj kasi poticao od sredstava koje je naplatila carina“ rekao je Milošević i dodao da je „ carina za prvih 8 meseci ove godine uplatila u državni budžet oko 3 milijarde evra, što je 11 odsto više nego lane.\n"Taj trend se nastavlja jer smo već sada premašili prošlogodišnji rezultat, ali ćemo se truditi da do kraja ove fiskalne godine ostvarimo još ubedljivije rezultate“, istakao je on.\nGovoreći o stepenu razvoja srpske carinske administracije u odnosu na susedne zemlje, Milošević je istakao da je carinska služba Srbije lider u regionu, sudeći i po broju održanih radionica i inicijativa pokrenutih u našoj zemlji.\nNa pitanje sa kojim se problemima Uprava carina susreće, zamenik direktora je naveo da su problemi najčešće u vezi sa funkcionisanjem pograničnih službi susednih zemalja.\n„Građani su često svedoci vrlo dugačkih kolona na ulazu i izlazu iz Srbije. Razlog tolikom zadržavanju su granične službe susednih zemalja koje se pravdaju povećanom kontrolom putnika, ali i migranata, što zahteva i oduzima dosta vremena. Čini se da su te kontrole povremeno do te mere prisutne da sav trud koji se ulaže sa naše strane ostaje nevidljiv. Nadamo se da ćemo uspeti da dogovorom sa susednim pograničnim službama nađemo rešenje, kako bismo i građanima i kompanijama smanjili čekanje na graničnim prelazima.“\nNa kraju razgovora voditeljka je upitala da li je za otkrivanje sumnjivih situacija ključan „dobar njuh“, na šta je zamenik direktora UC odgovorio da je to talenat koji se godinama gaji i usavršava, ali da su, pored talenta, za postizanje vrhunskih rezultata neophodni najsavremenija tehnologija, razmena informacija i elektronska analiza rizika.


SBB fondacija donirala kompjutersku opremu Ženskom centru Užice - Advertiser Serbia\nS ovim u veziSBB fondacija\nBEOGRAD – SBB fondacija uručila je donaciju Ženskom centru Užice, saopšteno je danas. Računarska oprema samo je deo tradicionalne donacije SBB fondacije uoči praznika, a ženama u Centru u Užicu pomoći će u daljem radu u ostvarivanju ženskih ljudskih prava.\n„Verujem da će sa novim sredstvima za rad u novom prostoru, izvanredan tim od 14 sjajnih Užičanki, dati još veću podršku ženama u našem gradu i čitavoj zajednici u Užicu. Zadovoljstvo je da smo njihova podrška za bolje sutra, ne samo kao telekomunikaciona kompanija, već i kao važan deo lokalne zajednice pune dve decenije“, rekla je Sanja Panić, agent prodaje SBB kompanije u Užicu.\n„Mi smo prijatno iznenđene ovom donacijom, koja je došla kao kruna godine ispunjene priznanjima i preseljenjem u novi prostor nakon 11 godina. Navikle smo da puno radimo i da svojim trudom i radom omogućavamo podršku ženama. Moramo da idemo u korak sa tehnološkim trendovima uz podršku telekomunikacija, jer nam to u ovim izazovnim vremenima daje mogućnost da budemo tu uvek za druge”, rekla je Radmila Gujaničić, predsednica upravnog odbora Ženskog centra Užice.\nPunih 10 godina, uoči praznika SBB fondacija upućuje novčanu pomoć institucijama i organizacijama koje se bore za bolje sutra. Ove godine, sa 10.000 evra vrednom donacijom SBB fondacija, osim Ženskom centru Užice, pomogla je i centru BELhospice i udruženju Evo ruka.


Srpski Agenti Potspesuju Nasilje Na Kosovu | Institute for War and Peace Reporting\nSrpski Agenti Potspesuju Nasilje Na Kosovu\nBeograd salje svoje provokatore na Kosovo u pokusaju da oslabi mirovne napore medjunarodne zajednice.\nSlobodan Milosevic krisom salje elitne jedinice policije i savezne armije na Kosovo da izazivaju nerede izmedju lokalnih Srba i Albanaca, izjavili su za IWPR, izvori iz krugova bliskih jugoslovenskoj armiji.\nAktivisu se specijalne snage koje su ostale u pokrajini kao "spavaci" posle povlacenja Milosevicevih snaga proslog juna. (Pogledati BCR broj 103, 17-dec-99, clanak "Srpski ilegalci operisu na Kosovu iza neprijateljskih linija")\nObe grupe bile su umesane u organizovanje nedavnih nereda u Mitrovici. Snajperi koji pripadaju elitnim jedinicama srpske policije ubili su bar cetiri Albanca.\nPriznanja od strane visih vojnih krugova u juznoj Srbiji potvrdjuju izjave NATO da su jugoslovenske snage direktno umesane u nemire u etnicki podeljenom gradu na Kosovu.\nIzvori IWPR otkrivaju da dok beogradski zvanicnici javno odbijaju umesanost u nerede u kojima je zivot izgubilo jedanaest osoba, oni su privatno presrecni rezultatima svoje intervencije.\nGlavni Milosevicev cilj je da sabotira medjunarodne mirovne napore na Kosovu.\nMedjutim, istovremeno kako kazu nasi izvori, on zeli da poboljsa podrsku kod kuce opisujuci sprsku manjinu u pokrajini kao nezasticene zrtve albanske agresije.\nNavodi se da je policijski centar u selu Brzece u juznoj Srbiji, blizu granice sa Kosovom, baza iz koje se srpske snage infiltriraju na Kosovo.\nIzvori IWPR navode da se jugoslovenske trupe i policajci oblace u civilna odela i idu u misije zalazeci duboko u teritoriju Kosova.\nPostoje takodje nagovestaji da se oni preoblace u uniforme NATO vojnika. Ocevici tvrde da su videli KFOR uniforme u magacinima baze Brzece.\nPolicajci koji se nalaze u Brzecu govore albanski i bez problema se mogu predstavljati kao Kosovari. Zvanicnici ministarstva unutrasnjih poslova su u mogucnosti da ih opreme vazecim legitimacijama.\nZaposleni u centru se menjaju svakih petnaest dana. Dolasci i odlasci se obavljaju po noci da bi se cela operacija odvijala pod velom tajnosti.\nPoslednje pojacanje, tri autobusa policajaca naoruzanih do zuba, stiglo je u Brzece 15.februara.\nInfiltratorima se pridruzio manji broj snaga jugoslovenske vojske kao i srpskih policijskih oficira, koji su ostali na Kosovu posle povlacenja Milosevicevih snaga prosle godine.\nOni su proveli godine aktivne sluzbe na Kosovu, izgradili kuce, kupili nekretnine i osnovali svoje porodice na tom prostoru. Veruje se da je vojska nagovorila mnoge od njih da ostanu, ponudivsi im vece stanove i plate.\n"Spavaci" su se poslednjih meseci drzali po strani, ali su sada aktivirani u okviru nastojanja Beograda da oslabi KFOR i misiju UN na Kosovu (UNMIK).\n"U ovoj fazi kosovske krize, aktiviranje manjeg broja "spavaca" ima za cilj da stvori utisak da su KFOR i UNMIK nekompetenti", izjavio je izvor iz jugoslovenske vojske za IWPR.\nIzvori IWPR kazu da jugoslovenski vojni krugovi veruju da je njihova intervencija osujetila mirovne napore KFOR-a u gradu.\nSigurno je da NATO sve vise gubi predstavu o tome kako da se ujedini grad, narocito posle zadnjih sukoba. Najnoviji odgovor bio je da se dovede pojacanje od 700 francuskih vojnika i postoje planovi da se dovede jos 2000.\nAli izvor IWPR tvrdi da ce biti potrebno vise meseci pre nego sto se odnosi i poverenje izmedju Srba, Albanaca i NATO trupa uspostave na nivou na kome su bili 4. Februara kada su sukobi nemiri poceli.


Ahmetović i Fekter potpisali Memorandum o unutarnjoj sigurnosti - Klix.ba\n27.1.2010. u 19:29\nZamjenik predsjedavajućeg Vijeća ministara i ministar sigurnosti BiH Sadik Ahmetović danas je u Beču (Republika Austrija) sa ministricom unutarnjih poslova Savezne Republike Austrije Mariom Fekter potpisao Memorandum o razumijevanju između Ministarstva sigurnosti Bosne i Hercegovine i Saveznog ministarstva unutrašnjih poslova Republike Austrije.\nMemorandum o razumijevanju na polju unutarnje sigurnosti predstavlja nastavk uspješne saradnje i pomoći koju Ministarstvo unutarnjih poslova Savezne Republike Austrije pruža službama za provođenje zakona u BiH, konkretno stavljajući naglasak na pružanje podrške Republike Austrije Bosni i Hercegovini u postizanju i održavanju standarda utvrđenih u Mapi puta Evropske unije za liberalizaciju viznog režima.\nSaradnja utvrđena potpisanim memorandumom ima za cilj dodatno jačanje unutrašnje sigurnosti u Bosni i Hercegovini i Austriji, kao i u cijeloj Evropskoj uniji, obuhvatajući oblast: suzbijanja kriminala, ilegalne imigracije i krijumčarenja ljudi, borbe protiv droge, terorizma i ekstremizma, korupcije.\nMinistrica Fekter istakla je zadovoljstvo napretkom koji je Bosna i Hercegovina postigla kada je u pitanju sigurnost dokumenata, tj. izdavanje biometrijskih pasoša i još jednom potvrdila spremnost Republike Austrije kada je u pitanju podrška BiH za liberalizaciju viznog režima, saopćeno je iz Ministarstva sigurnosti BiH.


Saturday, 17 December 2016 19:10\nTest za pronalaženje disbalansa i dizajniranje ciljeva za povratak u ravnotežu, piše Dušan Borđoški\nAko uspešno želimo da vozimo bicikl, jedini način da ne padnemo je da zadržimo ravnotežu. Isto je ukoliko uspešno želimo da „vozimo život“.\nTabloidi su prepuni poznatih ličnosti koje su uspešne u jednom domenu života, ali padaju u svim ostalim domenima. Nigde nećemo naći više tužnih priča nego u magazinima koje prate trenutno aktuelne „zvezde“ muzike i filma svetske scene. Što je još tužnije, to su isti oni ljudi na koje se većina naših mladih ugledaju.


Umetnost i neuronauke na Filozofskom fakultetu - ELEMENTARIJUM\nIzložba art+neuroscience nastavlja se na Filozofskom fakultetu Univerziteta u Beogradu\nOd 10. februara do 10. marta, radovi nastali u okviru izložbe art+neuroscience biće izloženi u holu na drugom spratu Filozofskog fakulteta.\nManifestacija pod nazivom art+neuroscience prikazala je umetničke radove, tematske edukativne sadržaje i bogat i raznovrstan prateći program. Tokom novembra i decembra 2019, ove aktivnosti su bile realizovane na više lokacija u Beogradu, uključujući Galeriju nauke i tehnike SANU, Francuski institut, Kolegijum Hungarikum, Naučni klub Centra za promociju nauke i umetničke fakultete.\nUz korišćenje naprednih tehnologija i autentičnih kreativnih postupaka, odabrani umetnici dali su svoju viziju neuronauka i savremenih naučnih istraživanja i otkrića, ali i njihovog odnosa i uticaja na čoveka i društvo u celini. U pitanju su radovi koji se u znatnoj meri oslanjaju na kreativne, naučne i tehnološke postupke, poput metodoloških istraživanja, prilagođenih eksperimenata, namenskog programiranja i korišćenja različitih softvera i kodova. Sva predstavljena umetnička dela nastala su kroz intenzivan dijalog, direktnu komunikaciju i zajednička umetnička i naučna istraživanja.\nViše informacija o manifestaciji art+neuroscience, projektu AI Lab i aktivnostima Centra možete istražiti na:


Džordž Soroš napada "najopasnijeg protivnika" | Skandalozno\nDžordž Soroš napada “najopasnijeg protivnika” da bi sakrio američku akciju u Venecueli\nTokom nastupa na Svetskom ekonomskom forumu u Davosu, Soroš je izjavio da iako Kina nije jedino „autoritarno društvo“ na svetu, to je ipak sistem, odnosno najbogatija, najjača i tehnološki napredna država, što čini lidera države Si Đipinga „najopasnijim protivnikom“ zapadnog otvorenog društva.\n— U ovom trenutku Kina je lider u nekoliko ključnih tehnologija. Nema sumnje da je to prednost Pekinga i zato mislim da Vašington i njegovi saveznici žele da se potrude i učine sve kako Kina ne bi igrala ključnu ulogu u oblasti globalnih tehnologija. To se vidi iz priče sa „Huavejem“ i optužbi u vezi sa tehničkom bezbednošću i trgovinskim sankcijama.\nBudite prvi sa komentarom na članku "Džordž Soroš napada “najopasnijeg protivnika” da bi sakrio američku akciju u Venecueli"


Počela prodaja ulaznica za predstavu "Veliki talas"\nutorak, 15 maj 2018 08:05\nProdaja ulaznica za pozorišnu predstavu „Veliki talas“, po ceni od 400 dinara, počela je danas. Ulaznice se mogu se kupiti u kancelariji Opštinske narodne biblioteke Opovo i biletarnici Kulturnog centra Opovo.\nTokom nešto više od tri godine izvođenja, ekipa predstave je oduševljavala i zasmejavala publiku, a sjajnu glumačku ekipu čine Ljiljana Stjepanović, Lana Karaklajić, Pavle Pekić, Tanja Bošković, Rade Marković i Stevan Piale.\nPredstava „Veliki talas“ duhovito opisuje težnju dvoje mladih da započnu zajednički život uprkos protivljenju rodbine. Predstava je premijerno izvedena 13. decembra 2014. godine i traje 90 minuta.\nViše vesti iz ove kategorije: « Uskoro obnavljanje atarskih puteva u Sakulama Svečano otvorena fiskulturna sala u Sakulama »


Kineski festival svetla 2022 u Beogradu i Novom Sadu - Dan u Beogradu\nNaslovna » Izlasci » Festivali » Kineski festival svetla 2022 u Beogradu i Novom Sadu\nKineski festival svetla (foto: Bojan Đokić)\nAh Neša 28. januar 2022. Festivali Postavite komentar\nTradicionalnu svetlosnu čaroliju, koju je osmislila grupa umetnika iz provincije Sičuan, donosi duh tradicije i simbolike drevne Kine. Inicijator i osnivač festivala, umetnik Slobodan Trkulja, najavio je da ove godine Kineski festival svetla donosi još više radosti i više svetlosti, kao i brojne novine.\nJedan od favorita posetilaca sigurno će biti muzičko-svetlosne interaktivne gazilice koje će posetioci moći da aktiviraju plešući po njima u Galeriji Belgrade kod ulaza 5, a između ostalih, novinu u Beogradu predstavljaće i impozantna „Leptirova krila“ koja će biti pozicionirana na istom mestu.\nU organizaciji „Balkanopolis centra za modernu tradiciju“, pod generalnim pokroviteljstvom Vlade Srbije i Grada Novog Sada, uz pokroviteljstvo grada Beograda i podršku ambasade Narodne Republike Kine u Srbiji, biće održan četvrti po redu Kineski festival svetla u Srbiji, uz čarobnu instalaciju kineskih lampiona kojom će se zvanično proslaviti kineska Nova godina kod nas.\n– I ove godine ćemo uz fantastične svetlosne instalacije dočekati kinesku Novu godinu u Beogradu i Novom Sadu i na taj način doprineti još većem zbližavanju naroda Srbije i Kine koje vežu tradicionalno prijateljstvo i izuzetno bliski odnosi. Raduje me što se tradicija nastavlja i što sve više ljudi privlači ova šarena postavka koja podseća na svet kineskih bajki. Kineski festival svetla će i ovog puta biti prava prilika da sa porodicom i dragim prijateljima prošetate i na siguran i bezbedan način posetite svet kreativne igre svetla – poručuje Trkulja.\nKineski festival svetla će svečano biti otvoren 31. januara u 17.00 na Sava promenadi spektakularnim vatrometom u organizaciji Grada Beograda.\nUlaz za posetioce festivala u oba grada je besplatan, a lampioni će biti uključeni svakog dana od 17.00. (danubeogradu.rs)\nTagovifestivali izlasci kineska nova godina kineski festival svetla limanski park novi sad sava promenada za dž zima u beogradu\nPrethodni Vremenska prognoza za vikend, 29. i 30. januar 2022.\nSledeći Standardizacija kao ključ uspeha u poslovanju


MP: Neka pomoć iz Mađarske bude oslobođena poreza! - Minority News\nMađarski pokret (MP) saopštava da je 28. decembra Ministarstvu za upravu i lokalnu samoupravu podneo predlog izmene zakona o zaštiti prava i sloboda nacionalnih manjina po kojem bi matična država mogla da pomaže sistem obrazovanja na jeziku odgovarajuće manjine, s tim da Srbija ne oporezuje takvu pomoć.\nMP smatra da su predviđene promene Zakona neprihvatljive i predlaže promene u smislu preciziranja i jačanja prava na upotrebu manjinskih jezika i na finansiranje manjinskih institucija. MP je predložio i izmene Zakona z smislu da se ne smanjuju stečena prava na maternjem jeziku u visokoškolskom sistemu.\nGlavna rasprava u vezi sa predlogom zakona o zaštiti manjina je započeta 8. XII i završena je 28. XII.\nOznake:\tMađarski pokret\nVandali rušili na Jevrejskom groblju u Subotici


Andrej je proteklu sezonu proveo u Ređo Emiliji, u ekipi Konada, koja se takmiči u Seriji A2.\nInostranu karijeru je gradio u Italiju, a započeo u Grčkoj 2017. godine, u Etnikosu iz Aleksandropolisa. Nakon šest meseci je prešao u redove Bolcana (Serija A2) i ostao u Italiji i naredne godine, u dresu Leverana u istom rangu.\nZa promenu sredine odlučio se 2019. godine kada je potpisao za francuski Nansi, ali je posle šest meseci usledio povratak u Italiju, u Brešu.\nRođen je 23.januara 1998. godine u Brčku, gde je i napravio prve korake i započeo profesionalnu karijeru, u ekipi Jedinstva. Pre odlaska u inostranstvo, u sezoni 2016/17 nastupao je za Partizan.\nPotiče iz odbojkaške porodice, sin je Ljubiše Ristića, pomoćnika selektora muške reprezentacije Srbije, Slobodana Kovača.\nAndrej je drugo pojačanje Crvene zvezde posle tehničara Miloša Arsenoskog. Prethodno su ugovore produžili libero Predrag Jevtić i srednji bloker Čedomir Stanković.


Niška televizija » LAF traži mesto za građanskog posmatrača u komisijama koje dele državne pare (VIDEO)\nObjavljeno 02.06.2015. 12:40\nLokalni antikorupcijski forum Niš (LAF) zatražio je da se u sastav Stručne komisije koja odlučuje o projektnom finansiranju medija u 2015. godini uvrsti građanski posmatrač koga će delegirati ovo, samostalno i nezavisno gradsko telo.\nPredstavnik LAF-a bi u svojstvu građanskog posmatrača imao pravo da prisustvuje sastancima Komisije, ostvari uvid u sva dokumenta i iznosi mišljenje, a ne bi imao pravo glasa pri odlučivanju. U slučaju da primeti eventualnu nepravilnost gradjanski posmatrač bi mogao da obavesti javnost i pokreće postupke pred nadležnim organima. LAF je u ovom zahtevu takođe zatražio da mu se omogući da obavlja monitoring izveštavanja medija koji su dobili sredstva na konkursu, koji bi obuhvatio praćenje finansijske realizacije projekata, poštovanje ugovornih obaveza, kao i način izveštavanja medija. Monitoring bi se obavljao po jasno utvrđenoj metodologiji i od strane stručno obučenog tima LAF-a.\nOvakav zahtev LAF je uputio samoj Stručnoj komisiji za ocenu projekata za ostvarivanje javnog interesa u oblasti janog informisanja na teritoriji grada Niša u 2015. godini, kao i nadležnoj Upravi za kulturu i Gradskom veću. Zahtev je podnet nakon što je krajem prošle sedmice na zvaničnom sajtu grada Niša objavljena odluka o sastavu i nadležnostima ove komisije.\nOsnov za podnošenje ovakvih zahteva je Lokalni plan za borbu protiv korupcije, koji predviđa institut „građanskog posmatrača“, a sadrži i meru „antikorupcijski monitoring medija“.\nUključivanje građanskog posmatrača u rad Komisije bio bi doprinos transparentnom radu gradskih organa i tela, kao i medija, te odgovornom i kontrolisanom trošenju budžetskih sredstava. Građanski posmatrač bi pored ostalog mogao da doprinese umanjenju eventualne sumnje u koruptivno postupanje pri odlučivanju o dodeli sredstava za projektno finansiranje medija, koje su se već pojavile u javnosti nakon nedavnih, prvih konkursa ove vrste na republičkom nivou, stoji u saopštenju Lokalnog antikorupcijskog foruma.


Vučić sa pomoćnikom ministra spoljnih poslova Kine\nPredsednik Vlade Srbije Aleksandar Vučić razgovarao je danas sa pomoćnikom ministra spoljnih poslova Kine Liuom Haisingom o predstojećoj poseti predsednika Kine Si Djinpinga Srbiji kao i o bilateralnim odnosima, saradnji u oblasti infrastrukture, energetike i telekomunikacija.\nVučić je istakao da je zadovoljan poslovima koje kineske kompanije obavljaju na teritoriji Srbije kada su u pitanju infrastrukturni projekti, saopšteno je iz Vlade Srbije nakon sastanka.\nPremijer je istakao i da poseta predsednika Kine potvrdjuje dobre bilateralne odnose koji će u budućnosti biti još bolji.\nLiu Haising preneo je Vučiću pozdrave i čestitke predsednika Si Djinpinga i premijera Li Kećianga povodom izborne pobede, istakavši da je srpski premijer veliki prijatelj kineskog naroda i da je mnogo učinio za unapredjenje kinesko-srpskog strateškog partnerstva.\n„Predsednik Si Đinping svoj boravak u Evropi započeće posetom Republici Srbiji, kako bi pokazao značaj koji Srbija ima za Kinu“, rekao je Haising.


KONSULTANT UNICEF: Sve više građana veruje u vakcinu, ubrzati imunizaciju | Novosti.RS\nPopović kaže da je Srbija na dobrom putu u sprovođenu imunizacije i izražava nadu da, ukoliko se poveća broj vakcinisanih na dnevnom nivou, do kraja septembra može poboljšati epidemiološka situacija da se, kako kaže, koliko-toliko relaksiramo.\n"Mi još nismo stigli do 10 odsto vakcinisanih, oko 7-8 odsto je primilo dve doze, jesmo na dobrom putu, ali potrajaće dok se ne postigne kolektivni imunitet.", rekao je Popović za K1 televiziju i naglasio da se paralelno sa vakcinacijom treba pridržavato mera prevencije.\nPUTIN O RUSKIM VAKCINAMA: Efikasne su i protiv novih sojeva korone\nOn je kazao da se značajno povećao broj građana koji imaju poverenja u vakcinu protiv korone i da oko 40 odsto podržava kolektivnu imunizaciju, dok je pre pola godine četvrtina stanovništva bila za vakcinaciju.\n"To je verovatno rezultat toga da su ljudi videli da se mnogi u njihovom okruženju vakcinišu i da im se ništa loše ne dešava", rekao je Popović.\nKako kaže, među onima koji su neodlučni kada je reč o vakcinaciji su mladi koji su, primećuje Popović, oportunistički orijentisani i vakcinisali bi se ako to bude uslov za putovanja.\n"S druge strane su on koji su pod uticajem raznih teorija o imuinitetui, probiticima.\nA najvažnije je da veruju svom lekaru, jer ako kroz zdravstvene radnike uspemo da pošaljemo poruku o vakcinaciji, možemo se nadati uspehu", smatra Popović.\nUpitan da li vakcinisana osoba može da prenosi virus, Popović je kazao da je to jedno od pitanja na koje se traži odgovor i da se sprovode istraživanja sa svim vakcinama koje su u upotrebi.\n"Za Fajzer je izašla prva studija o tome, ali još je rano da se govori da bilo koja vakcina to omogućava", kazao je Popović.\nGovoreći o novim sojevima korone, kaže da je prirodno da se pojave mutacije jednog virusa , kao i da dosadašnja saznanja pokazuju da novi sojevi nisu mnogo izmenjeni u odnosu na originalni virus i da su vakcine efikasne i protiv tih sojeva.\nKomentarišući mogućnost uvođenja kovid pasoša, Popović je rekao da je to "politička priča" i podsetio da je Svetska zdravstvena organizacija (SZO) protiv njihovog uvođenja jer u većem delu sveta vakcinacija protiv korona virusa još uvek nije počela.\n"Mnogi neće imati pristup vakcinama ili će odbijati da se vakciniše, tako da bi se tim pasošima diskriminisao ogroman broj ljudi. Uvođenje pasoša treba da bude predmet diskusije, ali nadam se da do toga neće doći", kazao je Popović.\nvakcinacija Unicef dr Dragoslav Popović vakcina protiv korone\nRUSKI CENTAR „VEKTOR“: Visok nivo antitela ne garantuje zaštitu od kovida


Uskoro proširenje aerodromske zgrade u Nišu\nKroz niški aerodrom do sada je prošlo oko 420 hiljada putnika, rekao je direktor Aerodroma Konstantin Veliki, Dušan Knežević.\nRekordni rezultati putničkog i kargo saobraćaja\nKnežević očekuje da će tokom 2020. godine dostići pola miliona putnika i da je kapacitet terminalne zgrade prevaišao protok broja putnika na godišnjem nivou što zahteva neophodnu dogradnju objekta.\n„Prvi radovi očekuju se 2021. godine“, istako je Knežević.\nU planu je da se u prvoj polovini ove godine uradi kompletan projekat.\n„Novim projektom predviđeno je novih 5.000 kvadratnih metara koji će pre svega biti namenjen putnicima. Sa postojećim kapacitetima to će biti preko 7.000 kvadrata. Kada se vrši istovremena opsluga tri aviona neminovno dolazi do gužve u terminalnoj zgradi. To želimo da promenimo“, objašnjava Knežević.\nDirektor Aerodroma Srbije Mihajlo Zdravković ranije je najavljivao proširenje kapaciteta terminalne zgrade koja bi prema planovima bila za putnike u odlasku, dok bi se aktuelna rekonstruisala i služila kao dolazni terminal.\nU planu je i da se izgradnjom nove terminalne zgrade predvidi i avio-most.\nZdravković je napomenuo i mogućnost proširenja kapaciteta za parkiranje vazduhoplova.\nUgradnja prilaznih svetala\nSa niškog aerodroma ističu da će u prvoj polovini 2020. godine trebalo da započne i ugradnja prilaznih svetala za kategoriju 1 čime bi se značajno unapredila bezbednost na aerodromu, smanjio meteo minimum sa 800m na 550m horizorantalne vidljivosti, a sam aerodrom još bolje pozicionirao na tržištu.\n„Aerodrom Niš trenutno ne poseduje kategoriju, ono što je zvanično pušteno u rad ove godine je ILS odnosno instrument za precizni instrumentalni prilaz koju je instalirala kontrola letenja Srbije i Crne Gore (SMATSA). Da bi dobili kategoriju 1 neophodno je da mi kao aerodrom izgradimo prilazna svetla. Realno je očekivati da ćemo u prvoj polovini godine 2020.godine dobiti kategoriju 1“, izjavio je direktor Aerodroma Konstatin Veliki Niš.\nPodsetimo da sa niškog aerodroma možete leteti ka 21 destinaciji tokom zimske sezone sa nekom od 4 avio-kompanije, SWISS, Ryanair, Wizz Air i Air Serbia.\nproširenje aerdromske zgrade\nPrethodni tekstBesplatna obuka za šivače i krojače u Nišu\nSledeći tekstPoseban porez na uvećanje imovine stečene na nezakonit način


Korist prevazilazi rizik od mogućih posledica! - OnlineVesti\nKorist prevazilazi rizik od mogućih posledica!\nEvropska agencija za lekove (EMA) objavila je danas da postoji moguća veza između vakcine AstraZenaka i retkog stvaranja krvnih ugrušaka, ali ostaje pri pozitivnom stavu da zdravstvena koristi od te vakcine prevazilaze rizik od mogućih posledica.\nEMA je svojoj najnovijoj proceni zaključuje da postoji mogućnost stvaranja retkih krvnih ugrušaka u kombinaciji sa niskim nivoom krvnih pločica u roku od dve nedelje od vakcinacije AstraZeneka cepivom protiv Kovid-19.\nEMA pri stavu da koristi od vakcine AstraZeneka u zaštiti ljudi od posledica Kovid-19 prevazilaze rizik od mogućh posledica ostaje.\n“Kovid-19 je ozbiljna zaraza sa visokim brojem hospitalizacija i smrtnih ishoda. Ova vakcina se pokazala vrlo efikasna u sprečavanju ozbiljnih posledica infekcije i spašava ljudske živote”, poručila je izvršna direktorka EMA, Emer Kuk.\nOna je istovremeno naglasila da je EMA zaključila da stvaranje retkih krvnih ugrušaka nakon vakcinisanja AstraZenkom treba da bude navedeno kao mogući neželjeni efekat ove vakcine.\n“Moguće objašnjenje za ove retke neželjenje efekte je imuni odgovor na vakcinu, koji dovodi do stanja sličnog koje imaju pacijenti sa trombocitopenijom koja se tretira heparinom”, objasnila je Kuk.\nU EMA navode da se većina prijavljenih slučajeva stvaranja krvnih ugrušaka nakon vakcinacije AstraZenaka dozom dogodila kod žena mlađih od 60 godina u roku od dve nedelje od vakcinacije.\nIstiču da bi ljudi koji su primili vakcinu trebalo da odmah potraže medicinskiu pomoć ukoliko primete simptome kao što su kratak dah, bol u grudima, otok na nozi, uporni bolovi u stomaku, jake i uporne glavobolje ili zamagljen vid, kao i sitne mrlje krvi ispod kože izvan mesta primanja injekcije.\nEMA je do sada izvršila detaljnu reviziju 62 slučaja pojave cerebralne venske sinusne tromboze i 24 slučaja tromboze vena prijavljenih u EU, od 22. marta ove godine, od kojih je 18 imalo smrtni ishod.


Popovićeva: Onlajn polaganje ispita je 'Pandorina kutija'\nIzvor: B92, 03.Dec.2020, 15:54\nPopovićeva: Onlajn polaganje ispita je "Pandorina kutija"\nFakulteti i visokoškolske ustanove fantastično su ušli u sistem onlajn obrazovanja, kaže rektorka Univerziteta u Beogradu Ivanka Popović.\nOna ukazuje da je polaganje onlajn ispita "Pandorina kutija", koja za sobom nosi određene opasnosti, ali da se ne sme narušiti integritet tog procesa.\nPopovićeva je na onlajn sednici Rektorskog saveta Konferencije univerziteta Srbije (KONUS) rekla da se pomno prati održavanje nastave u izmenjenim uslovima zbog epidemije i istakla >> Pročitaj celu vest na sajtu B92 << da to ne sme uticati na kvalitet obrazovanja.\nKaže, okolnosti su takve da se traga za rešenjem, ali ne isključuje pitanje zloupotreba pri onlajn odbrani završnih radova.\nRektorka navodi i da su fakulteti suočeni sa većim izdacima zbog uvođenja rada na daljinu, te da javnost to ne prepoznaje kao činjenicu kada se govori o smanjenju školarina.\n"Realni troškovi fakulteta su isti ili povećani i oni ne mogu biti socijala za studente iako ne umanjujem probleme koji imaju studenti", navodi Popovićeva.\nIstiče i da veruje da su fakulteti školarine umanjivali ili su oslobađali školarine studente koje imaju probleme.\nRektorka kaže i da bi trebalo napraviti pilot-programe za onlajn polaganje, u kojima bi učestvovao određeni broj studenata u bezbednim i kontrolisanim uslovima.\nKada je reč o broju položenih ispita, Popovićeva kaže da je analiza pokazala da je ove godine osam odsto više položenih ispita u odnosu na prošlu, što, dodaje, nije loše s obzirom na date okolnosti.\nNaglašava da se intenzivno prati nastavni proces u izmenjenim okolnostima i da će se, ukoliko se pojavi neka, kaže, ekstremna situacija, odmah reagovati.\nSledeća sednica Rektorskog saveta KONUS zakazana je za januar.\nRektorka: Polaganje onlajn ispita nosi određene opasnosti\nRektorka Beogradskog univerziteta Ivanka Popović ocenila je danas da su fakulteti i visokoškolske ustanove fantastično brzo prešli na onlajn nastavu i da se mnogo naučilo u odnosu na prošli semestar, a da bi u narednom periodu trebalo razgovarati o onlajn polaganju ispita i načinima kako kako...


De Mistura: Rusija i SAD nesumnjivo za uspeh pregovora o Siriji - Sputnjik Srbija\nDe Mistura: Rusija i SAD nesumnjivo za uspeh pregovora o Siriji\n21:34 01.02.2016 (osveženo 22:54 01.02.2016) Preuzmite kraći link\nNema nikakve sumnje da je cilj Rusije i Sjedinjenih Američkih Država da međusirijski pregovori u Ženevi budu uspešni, izjavio je u ponedeljak specijalni izaslanik Ujedinjenih nacija za Siriju Stafan de Mistura.\n„Rusija i SAD su među pokretačima Bečke grupe, odnosno međunarodne grupe za podršku Siriji. Oni su usmereni na rezultat i čine sve što je moguće da bi ovaj susret bio uspešan“, izjavio je De Mistura.\nPrema njegovim rečima, dolazak delegacije sirijske opozicije formirane u Rijadu u Ujedinjene nacije označiće zvanični početak pregovora „Ženeva tri“.\n„Dolazak u zdanje UN i početak diskusije s nama jeste zvanični početak ženevskih pregovora“, rekao je De Mistura i dodao da UN to veoma cene.\nSpecijalni izaslanik UN nije želeo da komentariše dolazak glavnog predstavnika Visokog komiteta za pregovore sirijske opozicije, člana Armije islama Mohameda Aluša.\nZavršeni prvi pregovori sirijske opozicije u Ženevi\n„U ovoj fazi ja sam posrednik u pregovorima. Ne procenjujem ljude koji sede preko puta mene za pregovaračkim stolom. Procenjujem ono što mi govori i ono što su spremni da pruže sirijskom narodu. Zbog toga ne razmatram ko predstavlja vladu, a ko predstavlja opoziciju“, rekao je De Mistura.\nOn je dodao da početak pregovora u Ženevi treba da prati diskusija o prekidu vatre u Siriji.\nPrema rečima Misture, trajanje međusirijskih pregovora zavisi od želje i mogućnosti strana da učestvuju u susretu.\n„Ako 11. februara postignemo, kako se nadam, nešto, ili ne postignemo, ja ću to razmatrati s međunarodnom grupom za podršku Siriji, a zatim i sa Savetom bezbednosti UN“.\nNema spornih pitanja između Moskve i Vašingtona\nMoskva i Vašington praktično nemaju spornih pitanja u vezi sa međusirijskim pregovorima koji se održavaju u Ženevi, izjavio je zamenik ministra inostranih poslova Rusije Genadij Gatilov.\nPrema njegovim rečima, trilateralni sastanak predstavnika Rusije, SAD i Ujedinjenih nacija o Siriji mogao bi da bude održan u Ženevi 2. februara.\nMoskva će, rekao je Gatilov, nastaviti da insistira na tome da se Kurdi uključe u međusirijske pregovore, sa čime se, dodao je, slažu i Sjedinjene Američke Države.\nGatilov je, međutim, dodao da se protiv ove ideje zalaže Turska.\nmeđusirijski pregovori, rešavanje sirijske krize, sirijska vlada, sirijska opozicija, pregovori o Siriji, Ujedinjene nacije, Stafan de Mistura, Ženeva, Sirija